open-index/open-wikipedia-markdown huggingface dataset:
നോറ ഫത്തേഹി

**നോറ ഫത്തേഹി** (ജനനം: 6 ഫെബ്രുവരി 1992)) ഒരു മൊറോക്കൻ-കനേഡിയൻ നർത്തകിയും, മോഡലും, അഭിനേത്രിയുമാണ്.  *റോറർ: ടൈഗേർസ് ഓഫ് സുന്ദർബൻസ്* എന്ന ബോളിവുഡ് ചിത്രത്തിൽ അരങ്ങേറ്റം കുറിച്ചു. *മൈ ബർത്ത്ഡേ സോംഗ്*  എന്ന ചിത്രത്തിൽ സഹ നിർമ്മാതാവായ സഞ്ജയ് സൂരി നോറ ഫത്തേഹിയോടൊപ്പമാണ് പ്രധാന വേഷം ചെയ്തിരിക്കുന്നത്.  ഐറ്റം നമ്പറുകൾ ഉപയോഗിച്ച് ടെംപർ, ബാഹുബലി, കിക്ക് 2 എന്നീ തെലുങ്ക് ചിത്രങ്ങളിൽ പ്രശസ്തി നേടിയെടുത്തു. *ഡബിൾ ബാരൽ* എന്ന മലയാള ചിത്രത്തിലും ഇവർ അഭിനയിച്ചിട്ടുണ്ട്. ഹിന്ദി, മലയാളം, തമിഴ്, തെലുങ്ക് എന്നീ ഭാഷാചിത്രങ്ങളിൽ അഭിനയിക്കുന്നു.

## ഔദ്യോഗികജീവിതം
ബോളിവുഡ് സിനിമയായ *റോറർ: ടൈഗർസ് ഓഫ് സുന്ദർബൻസിൽ* അഭിനയിച്ചുകൊണ്ട്, തന്റെ കരിയറിലെ തുടക്കം കുറിച്ചു. പിന്നീട് പുരി ജഗന്നാഥിൻറെ *ടെംപർ* എന്ന തെലുങ്ക് ചിത്രത്തിൽ ഒരു പ്രത്യേക ഗാനം ആലപിച്ചു. വിക്രം ഭട്ട് സംവിധാനം ചെയ്ത് മഹേഷ് ഭട്ട് നിർമ്മിച്ച *മിസ്റ്റർ X* എന്ന ചിത്രത്തിൽ ഇമ്രാൻ ഹഷ്മി, ഗുർമീത് ചൗധരി എന്നിവരുമായി അഭിനയിച്ചു.

2014 ഡിസംബറിൽ പുരി ജഗന്നാഥിന്റെ *ടെംപർ* എന്ന തെലുങ്ക് ചിത്രത്തിൽ അഭിനയിച്ചുകൊണ്ട് തെലുങ്കിൽ അരങ്ങേറ്റം കുറിച്ചു.പിന്നീട് ബാഹുബലി, ദി ബിഗിനിംഗ് , കിക്ക് 2 എന്നീ സിനിമകളിൽ ഒപ്പുവച്ചു. 

## സിനിമകൾ

### ടെലിവിഷൻ

## References

## External links

* 
*

വർഗ്ഗം:ജീവിച്ചിരിക്കുന്നവർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:1989-ൽ ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
സുന്ദരകാണ്ഡം

ഭാരതീയ ഇതിഹാസകാവ്യമായവാല്മീകി രാമായണത്തെ അടിസ്ഥാനപ്പെടുത്തി തുഞ്ചത്തു രാമാനുജൻ എഴുത്തച്ഛൻ എഴുതിയ ആധ്യാത്മ രാമായണം കിളിപ്പാട്ടിലെ ഏറ്റവും പ്രധാനപ്പെട്ട ഭാഗങ്ങളിലൊന്നാണ് **സുന്ദരകാണ്ഡം**. രാമായണത്തിലെ അഞ്ചാമത്തെ കാണ്ഡമാണിത്. ഹനുമാൻ ലങ്കയിലേയ്ക്ക് പുറപ്പെടുന്നതും സീതാദേവിയെ കാണുന്നതും ലങ്കയ്ക്ക് തീ വെയ്ക്കുന്നതുമൊക്കെയാണ് ഈ കാണ്ഡത്തിലെ ഭാഗങ്ങൾ. മറ്റ് കാണ്ഡങ്ങളിൽ നിന്ന് വ്യത്യസ്തമായി പൂർണ്ണമായും ഹനുമാന് സമർപ്പിച്ചിട്ടുള്ളതാണ് ഈ കാണ്ഡം. അതിനാൽത്തന്നെ, ഇത് സവിശേഷപ്രാധാന്യം അർഹിയ്ക്കുന്നു. ഇതിന്റെ അവസാനഭാഗത്ത് മാത്രമാണ് ശ്രീരാമൻ പ്രത്യക്ഷപ്പെടുന്നത്. സുന്ദരകാണ്ഡം മാത്രം വായിച്ചാൽ രാമായണം മുഴുവൻ വായിച്ചതുപോലെയായി എന്നാണ് വിശ്വാസം.

## അവലംബം

## പുറംകണ്ണികൾ

വർഗ്ഗം:രാമായണം
ജെസിക്ക സിംപ്സൺ

**ജെസിക്ക ആൻ ജോൺസൺ** (മുൻകാലത്ത്, സിംപ്സൺ; ജനനം: ജൂലൈ 10, 1980) ഒരു അമേരിക്കൻ ഗായിക, അഭിനേത്രി, ഫാഷൻ ഡിസൈനർ എന്നീ നിലകളിൽ പ്രസിദ്ധയാണ്. കൊളംബിയ റെക്കോർഡ്സുമായി സിംപ്സൺ 17 വയസ്സുണ്ടായിരുന്നപ്പോൾ ഒരു റിക്കോർഡിംഗ് കരാറിൽ ഒപ്പുവയ്ക്കുകയും 1999 ൽ ആദ്യ സ്റ്റുഡിയോ ആൽബം പുറത്തിറക്കുകയും ചെയ്തു. ഈ ആൽബം ലോകമെമ്പാടുമായി നാല് ദശലക്ഷത്തിലധികം പകർപ്പുകൾ വിറ്റഴിക്കുകയും "ഐ വാന ലവ് യു ഫോർവർ" (1999) ബിൽബോർഡ് ഹോട്ട് 100 ൽ മൂന്നാം സ്ഥാനത്തേക്ക് എത്തുകയും ചെയ്തു. രണ്ടാമത്തെ ആൽബത്തിലൂടെ കൂടൂതൽ വിജയം നേടാൻ ശ്രമിച്ച സിംപ്സൺ ഇറെസിസ്റ്റിബിൽ (2001) എന്ന ആൽബത്തിലൂടെ കൂടുതൾ പക്വതയുള്ള ഒരു പ്രതിബിംബം സൃഷ്ടിച്ചെടുത്തു. ഒരു സിംഗിൾ ട്രാക്കായി നിലനിറുത്തിയ ഈ ആൽബത്തിലെ ശീർഷക ഗാനം, ബിൽബോർഡ് ഹോട്ട് 100 ലെ മികച്ച  ഇരുപതാം സ്ഥാനത്തുള്ളതും ജെസിക്കയുടെ രണ്ടാമത്തെ സൂപ്പർ ഹിറ്റുമായും മാറി.

## കലാരംഗം

### സിനിമകൾ

### ടെലിവിഷൻ

## ഗാനരംഗം

* *[[:en:Sweet_Kisses|സ്വീറ്റ് കിസ്സസ്]]* (1999)
* *[[:en:Irresistible_(Jessica_Simpson_album)|ഇറെസിസ്റ്റിബിൾ]]* (2001)
* *[[:en:In_This_Skin|ഇൻ ദിസ് സ്കിൻ]]* (2003, reissued in 2004 as *[[:en:In_This_Skin:_Collector's_Edition|In This Skin: Collector's Edition]]*)
* *[[:en:ReJoyce:_The_Christmas_Album|റിജോയിസ്: ദ ക്രിസ്തുസ് ആൽബം]]* (2004)
* *[[:en:A_Public_Affair|എ പബ്ലിക് അഫയർ]]* (2006)
* *[[:en:Do_You_Know_(Jessica_Simpson_album)|ഡു യു നോ]]* (2008)
* *[[:en:Happy_Christmas_(Jessica_Simpson_album)|ഹാപ്പി ക്രിസ്തുമസ്]]* (2010)

## അവലംബം

വർഗ്ഗം:1980-ൽ ജനിച്ചവർ
വർഗ്ഗം:ജൂലൈ 10-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
കൈനത് അറോറ

**കൈനത് അറോറ** (ജനനം ഡിസംബർ 2, 1986 ) ബോളിവുഡിലെ കോമഡി ചിത്രമായ *ഗ്രാൻഡ് മാസ്തി*യിൽ അരങ്ങേറ്റം കുറിച്ച ഒരു ഇന്ത്യൻ മോഡലാണ്.*മങ്കതാ*, *ഖട്ട മീഥാ* എന്നീ ചിത്രങ്ങളിലും അഭിനയിച്ചു . കൂടാതെ മലയാളചലച്ചിത്രങ്ങളിൽ പാടുകയും ചെയ്തിട്ടുണ്ട്.

## മുൻകാല ജീവിതം
ഉത്തരാഖണ്ഡ് സംസ്ഥാനത്തിലെ ഡെറാഡൂണിലെ ഒരു പഞ്ചാബി കുടുംബത്തിലാണ് അരോര ജനിച്ചത്. നടി ദിവ്യ ഭാരതിയുടെ രണ്ടാമത്തെ കസിൻ ആണ്. 

## സിനിമകൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:1986-ൽ ജനിച്ചവർ
യശോദ (ചിത്രശലഭം)

നീലി ചിത്രശലഭകുടുംബത്തിലെ ഒരു ജനുസ് ആണ് **യശോദ (Yasoda)**. ഈ ജനുസിലുള്ള സ്പീഷിസുകളെ ഇന്തോ മലയ ജൈവമേഖലയിലാണ് കണ്ടുവരുന്നത്.

## സ്പീഷിസുകൾ
**[[Yasoda tripunctata]]* (Hewitson, 1863) - branded yamfly
**[[Yasoda pita]]* (Horsfield, [1829])
**[[Yasoda androconifera]]* Fruhstorfer, 1912
**[[Yasoda robinsoni]]* Holloway, 1986
**[[Yasoda pitane]]* de Nicéville, 1893

## പുറത്തേക്കുള്ള കണ്ണികൾ
*"''Yasoda'' Doherty, 1889" at Markku Savela's *Lepidoptera and Some Other Life Forms*

വർഗ്ഗം:നീലി ചിത്രശലഭങ്ങൾ
ഹരികഥ

ഭക്തിഭാവപ്രധാനമായ കഥകൾ ഗാനാലാപത്തോടെ പ്രസംഗരൂപത്തിൽ അവതരിപ്പിയ്ക്കുന്ന ഒരു കലാരൂപമാണ് **ഹരികഥ**. കേരളത്തിലെ ക്ഷേത്രാങ്കണങ്ങളിൽ ഹരികഥ ഇരുപതാം നൂറ്റാണ്ടിന്റെ ആദ്യപാദങ്ങളിലാണ് അവതരിപ്പിക്കപ്പെട്ടിരുന്നത്. ഭാരതത്തിന്റെ വിവിധഭാഗങ്ങളിൽ വ്യത്യസ്തമായ പേരുകളിലാണ് ഇത് നിലവിലിരുന്നത്. ഉത്തരഭാരതത്തിൽ ഇത് *രാസോ* എന്നും ആന്ധ്രാപ്രദേശിൽ ഇത് *ബുറാക്കഥ* എന്നും അറിയപ്പെട്ടു. തമിഴ്നാട്ടിലും കേരളത്തിലും ഇത് ഹരികഥയെന്ന പേരിലാണ് അറിയപ്പെട്ടത്. ഹരികഥ, ഹരികഥാകാലക്ഷേപം, കഥാകാലക്ഷേപം, സദ്കഥാകാലക്ഷേപം എന്നീ പേരുകളിലും ഈ  കലാരൂപം അറിയപ്പെട്ടിരുന്നു.
## ഉറവിടം
രാമായണം, മഹാഭാരതം, ഭാഗവതം എന്നീ പുരാണങ്ങളിൽ നിന്നുള്ള കഥകളാണ് ഹരികഥയ്ക്ക് നിദാനമാകുന്നത്. അജാമിളമോക്ഷം, കുചേലോപഖ്യാനം, രുക്മിണീ സ്വയംവരം, ഭക്തപ്രഹ്ലാദൻ, ഭക്തകുചേലൻ എന്നിവ ഹരികഥയ്ക്ക്  ഉപയുക്തമായ രീതിയിൽ രചിയ്ക്കപ്പെട്ടവയാണ്.
## കലാകാരന്മാർ
മേരുസ്വാമി, ഹരികേശനല്ലൂർ മുത്തയ്യാഭാഗവതർ, എം.ആർ. വിജയരാഘവചാര്യർ, ടി. എസ്. ബാലകൃഷ്ണശാസ്ത്രികൾ, ചേർത്തല ഭവാനിയമ്മ(1909 - 1998), സി. എ. സത്യദേവൻ, മാവേലിക്കര എൽ പൊന്നമ്മാൾ എന്നിവർ ഹരികഥാരംഗത്തുണ്ടായിരുന്ന പ്രശസ്തരാണ്. തമിഴ് ഹരികഥകളുടെ ചുവട്പിടിച്ച് 1920 -ൽ സത്യദേവൻ അവതരിപ്പിച്ച മാർകണ്ഡേയചരിതത്തിലെ സംസ്കൃതശ്ലോകങ്ങൾ കുമാരനാശാനാണ് രചിച്ചത്.
ധ്രുവചരിതം, പ്രഹ്ളാദചരിതം, നന്തനാർചരിതം, സീതാകല്യാണം, വത്സലാകല്യാണം, വള്ളീകല്യാണം, ഗരുഡഗർവഭംഗം(തമിഴ്കഥകൾ)എന്നിവ ചേർത്തല ഭവാനിയമ്മ അവതരിപ്പിച്ച ഹരികഥകളാണ്.
## അവലംബം

വർഗ്ഗം:കേരളത്തിലെ കലകൾ
കോശജീവശാസ്ത്രം

ജീവശാസ്ത്രത്തിന്റെ ഒരു ശാഖയാണ് കോശജീവശാസ്ത്രം. ജീവന്റെ അടിസ്ഥാന ഘടകമെന്ന തരത്തിൽ കോശത്തിന്റെ ഘടന, ധർമ്മം  എന്നിവയെക്കുറിച്ച് പ്രതിപാദിക്കുന്ന മേഖലയാണ് ഇത്. കോശ ഘടകങ്ങൾ, കോശാംഗങ്ങളുടെ ഘടന, അവയുടെ ക്രമീകരണം, ഭൗതികവും രാസികവുമായ സവിശേഷതകൾ, പരിസ്ഥിതിയുമായുള്ള ബന്ധം തുടങ്ങിയവയുടെ പഠനവും കോശജീവശാസ്ത്രം കൈകാര്യം ചെയ്യുന്നു.
## കോശ ഘടനയുടെ പഠനം

കോശ ഘടനയെ പഠിക്കുമ്പോൾ തന്മാത്രാ തലത്തിലുള്ള ഗവേഷണം നടക്കുന്നു. ജൈവികവും അജൈവികവുമായ ഘടകങ്ങൾ, ഹോർമോണുകൾ, ജലം തുടങ്ങിയവയുടെ സാന്നിദ്ധ്യവും പ്രവർത്തനവും പഠനവിധേയമാക്കുന്നു.

## യൂകാരിയോട്ടുകൾ_പ്രോകാരിയോട്ടുകൾ

കോശങ്ങൾ ഘടനാപരമായി വളരെയധികം സവിശേഷതകൾ പ്രദർശിപ്പിക്കുന്നു. പഠനസൗകര്യത്തിനായി അവയെ യൂക്കാരിയോട്ടുകൾ എന്നും പ്രോകാരിയോട്ടുകൾ എന്നും  രണ്ടായി തരം തിരിക്കാം.
കോശജീവശാസ്ത്രം പ്രധാനമായും പഠനവിധേയമാക്കുന്നത് യൂകാരിയോട്ടുകളെക്കുറിച്ചാണ്. പ്രോകാരിയോട്ടുകളെക്കുറിച്ച് പഠനം നടക്കുന്നത് സൂക്ഷ്മജീവശാസ്ത്രം എന്ന മേഖലയിലാണ്.

## പഠന സങ്കേതങ്ങൾ

### മൈക്രോസ്കോപ്പ് ഉപയോഗിച്ച്

വിവിധ തരം മൈക്രോസ്കോപ്പ് ഉപയോഗിച്ച് കോശ പഠനം നടത്തുന്നു. ഒപ്റ്റിക്കൽ മൈക്രോസ്കോപ്പ്, ഇലക്ട്രോൺ മൈക്രോസ്കോപ്പ്, സ്കാനിംഗ് ഇലക്ട്രോൺ മൈക്രോസ്കോപ്പ്,  ഫ്ലൂറസൻസ് മൈക്രോസ്കോപ്പ്, കോ-റിലേറ്റീവ് ലൈറ്റ്-ഇലക്ട്രോൺ മൈക്രോസ്കോപ്പ്, കോൺഫോക്കൽ മൈക്രോസ്കോപ്പ്എന്നിവ ഇതിൽ പ്രയോജനപ്പെടുത്തുന്നു.

## ചിത്രശാല

File:Honor Fell's cytology and embryology drawings Wellcome L0073426.jpg|thumb|Honor Fell's cytology and embryology drawings Wellcome L0073426

## പ്രശസ്തരായ കോശജീവശാസ്ത്രകാരന്മാർ

*ജീൻ ബാപ്റ്റിസ്റ്റ് കാർണോയ്
*പീറ്റർ അഗ്രേ
*ഗുണ്ടർ ബ്ലോബൽ
*റോബർട്ട് ബ്രൗൺ
*ജിയോഫ്രെ എം. കൂപ്പർ
*ക്രിസ്റ്റ്യൻ ഡെ ഡുവെ
*റോബർട്ട് ഹുക്ക്
*എച്ച്. റോബർട്ട് ഹോർവിറ്റ്സ്

*മാർക്ക് കിർഷ്ണർ
*ആന്റൺ വാൻ ലീവാൻഹോക്ക്
*ഇറ മെൽമൻ
*പീറ്റർ ഡി. മിച്ചൽ
*റുഡോൾഫ് വിർഷോ
*പോൾ നഴ്സ്
*ജാൻ ഇവാൻജെലിസ്റ്റ പർക്കിനെ
*ജോർജ്ജ് എമിൽ പലേദ്
*കീത്ത് ആർ. പോർട്ട‍ർ

*റേ റാപ്പപ്പോർട്ട്
*മൈക്കൽ സ്വാൻ
*റോഗർ റ്റ്സീൻ
*എഡ്മണ്ട് ബീച്ചർ വിൽസൺ
*കെന്നത്ത് ആർ. മില്ലർ
*മത്തിയാസ് ജേക്കബ് സ്ഷ്ലീഡൻ
*തിയോഡർ ഷ്വാൻ
*യോഷിനോറി ഓസുമി

## അവലംബം

വർഗ്ഗം:ജീവശാസ്ത്രം
ഗില്ലി

ധരണി സംവിധാനം നിർവ്വഹിച്ച് 2004-ൽ പുറത്തിറങ്ങിയ ഒരു തമിഴ് ആക്ഷൻ ത്രില്ലർ ചലച്ചിത്രമാണ് **ഗില്ലി**. വിജയ്, തൃഷ എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൽ പ്രകാശ് രാജ് ആണ് പ്രതിനായക വേഷം കൈകാര്യം ചെയ്തിരിക്കുന്നത്. മഹേഷ് ബാബു നായകനായി 2003-ൽ പുറത്തിറങ്ങിയ തെലുഗ് ചിത്രം ഒക്കഡുവിന്റെ തമിഴ് റീമേക്കാണ് ഈ ചിത്രം.200 ദിവസങ്ങൾ തമിഴ് നാട്ടിലെ തിയറ്ററുകളിൽ ഈ സിനിമ പ്രദേശ൪ശിപ്പിക്കപ്പെടുകയും ബ്ലോക്ക്ബസ്റ്റർ ആയി മാറുക

## കഥ

ശരവണവേൽ (വിജയ്) ഒരു കബഡി കളിക്കാരൻ ആണ്. ഒരു നാൾ കബഡി മത്സരത്തിന്റെ ഭാഗമായി വേലുവിന് മധുര വരെ പോകേണ്ടി വരുന്നു. അവിടെ വച്ചു ധനലക്ഷ്മി( തൃഷ) എന്ന സാധു പെൺകുട്ടിയെ പരിചയപ്പെടുന്നതും അവളെ മുത്തുപാണ്ടി(പ്രകാശ് രാജ്) എന്നൊരാളിൽ നിന്ന്  രക്ഷിക്കുന്നതും ആണ് ചിത്രത്തിന്റെ ഇതിവൃത്തം 

## അഭിനേതാക്കൾ
* വിജയ് - ശരവണവേൽ 
* തൃഷ - ധനലക്ഷ്മി  
* പ്രകാശ് രാജ് - മുത്തുപാണ്ടി

## അവലംബം

## പുറംകണ്ണികൾ
* 

വർഗ്ഗം:2004-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
ഹാദിയ ദാവ്‌ലറ്റ്ഷിന

റഷ്യയിലെ സ്വയംഭരണ പ്രദേശമായ ബഷ്‌കിറിലെ കവയിത്രിയും എഴുത്തുകാരിയും നാടകകൃത്തുമായിരുന്നു **ഹാദിയ ലുറ്റ്ഫുലോവ്‌ന ദാവ്‌ലെറ്റ്ഷിന**  - English: **Hadiya Davletshina** (Bashkir: Дәүләтшина Һәҙиә Лотфулла ҡыҙы)
## ജീവചരിത്രം
1905 മാർച്ച് അഞ്ചിന് സമാറ പ്രവിശ്യയിലെ പുഗച്ചേവ് ജില്ലയിലെ ഖസനോവോ ഗ്രാമത്തിലെ ഒരു ദരിദ്ര കർഷക കുടുംബത്തിൽ ജനിച്ചു.
1920ൽ സമാറ പ്രവിശ്യയിലെ ദെങ്കിസ്ബായിവൊ ഗ്രാമത്തിൽ അദ്ധ്യാപികയായി പ്രവർത്തിച്ചു. 1920ൽ റഷ്യയിലെ സമാറയിലെ താതാർ-ബഷ്‌കിർ അദ്ധ്യാപക കോളേജിൽ പഠനം നടത്തി. 1932ൽ മോസ്‌കോയിലെ ഇൻസ്റ്റിറ്റിയൂട്ട് ഫോർ പ്രിപ്പറേഷൻ ഓഫ് ദ എഡിറ്റേഴ്‌സിൽ പഠനം നടത്തി. 1935-1937 കാലയളവിൽ ബഷ്‌കിർ പെഡഗോകിക്കൽ ഇൻസ്റ്റിറ്റിയൂട്ടിൽ പഠിച്ചു. 
1933ൽ ഭർത്താവുമൊന്നിച്ച് ബിഎഎസ്എസ്ആർ എന്ന പത്രത്തിൽ ജോലി ചെയ്തു. 1937 മുതൽ 1942 വരെ ഭർത്താവ് ജയിലിലായി. പിന്നീട് ബിർസ്‌ക് പട്ടണത്തിൽ പ്രവാസിയായി കഴിയവെ മരണപ്പെട്ടു.
## അവലംബം

വർഗ്ഗം:കവയിത്രികൾ
വർഗ്ഗം:1905-ൽ ജനിച്ചവർ
അലെക്സ വേഗ

**അലെക്സ പെനവേഗ** (മുമ്പ്, വേഗ; ജനനം: ആഗസ്റ്റ് 27, 1988) ഒരു അമേരിക്കൻ അഭിനേത്രിയും ഗായികയുമാണ്. സ്പൈ കിഡ്സ് സിനിമാ പരമ്പരയിലെകാർമെൻ കോർട്ടസ്, റിപോ! ദ ജെനറ്റിക് ഓപ്പറയിലെ (2008) ഷിലോ വാല്ലെയ്സ് തുടങ്ങിയ കഥാപാത്രങ്ങളിലൂടെയാണ് അവർ അറിയപ്പെടുന്നത്. 2009 ൽ എബിസി ഫാമിലി പരമ്പരയായ റൂബി & ദ റോക്കിറ്റ്സിലെ റൂബി ഗാല്ലഘെർ എന്ന കഥാപാത്രമായി അവർ അഭിനയിച്ചിരുന്നു.

## ജീവിതരേഖ
ഫ്ലോറിഡയിലെ മയാമിയിലാണ് അലെക്സ വേഗ ജനിച്ചത്. ഫ്ലോറിഡയിലെ ഓകാലയിലെ ഒരു മേച്ചിൽപ്രദേശത്താണ് അവരുടെ ജീവിതത്തിലെ ആദ്യ നാല് വർഷങ്ങൾ ചെലവഴിക്കപ്പെട്ടത്. അവരുടെ പിതാവ് കൊളംബിയൻ സ്വദേശിയും മാതാവ് ജിന റൂയെ ഒരു മുൻ അമേരിക്കൻ മുൻ മോഡലുമായിരുന്നു.  നടി മക്കെൻസീ വേഗ ഉൾപ്പെടെ അലെക്സ വേഗയ്ക്ക് ആറ് സഹോദരങ്ങളുണ്ട്. നാലു വയസ്സു പ്രായമുള്ളപ്പോൾ വേഗ കാലിഫോർണിയയിലേക്ക് അവരുടെ കുടുംബത്തോടൊപ്പം മാറിത്താമസിച്ചു. കൗമാരപ്രായത്തിൽ, അവൾ വീട്ടിലിരുന്നാണ് വിദ്യാഭ്യാസം ചെയ്തത്.

## അവലംബം

വർഗ്ഗം:1988-ൽ ജനിച്ചവർ
വർഗ്ഗം:ഓഗസ്റ്റ് 27-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
പശ്ചിമവാതങ്ങൾ

ഭൂമധ്യരേഖയ്ക്ക് ഇരുവശവും 30 ഡിഗ്രി അക്ഷാംശങ്ങളിൽ നിന്നും 60 ഡിഗ്രി അക്ഷാംശങ്ങളിലേക്കു വീശുന്ന സ്ഥിരവാതങ്ങളെയാണ് **പശ്ചിമവാതങ്ങൾ** () എന്നുപറയുന്നത്. പടിഞ്ഞാറ് ദിശയിൽ നിന്നു വീശുന്ന കാറ്റുകളായതിനാലാണ് ഇവയ്ക്കു 'പശ്ചിമവാതങ്ങൾ' എന്ന പേരുലഭിച്ചത്. ഉപോഷ്ണ ഉച്ചമർദ്ദമേഖലയിൽ നിന്നും ഉപധ്രുവീയ ന്യൂനമർദ്ദമേഖലയിലേക്കാണ് പശ്ചിമ വാതങ്ങൾ സഞ്ചരിക്കുന്നത്.

ഉത്തരാർദ്ധഗോളത്തിൽ പശ്ചിമ വാതങ്ങൾ തെക്കുപടിഞ്ഞാറ് ദിശയിൽ നിന്നും വടക്കുകിഴക്ക് ദിശയിലേക്കു വീശുന്നു. ദക്ഷിണാർദ്ധഗോളത്തിൽ വടക്കുപടിഞ്ഞാറ് ദിശയിൽ നിന്നും തെക്കുകിഴക്ക് ദിശയിലേക്കാണ് ഇവയുടെ സഞ്ചാരം. വൻകരകളുടെ അഭാവവും വിസ്തൃതമായ സമുദ്രങ്ങളും കാരണം ദക്ഷിണാർദ്ധ ഗോളത്തിൽ തെക്കോട്ടു പോകുംതോറും പശ്ചിമവാതങ്ങൾക്കു ശക്തി കൂടുന്നു. ദക്ഷിണാർദ്ധ ഗോളത്തിൽ വീശുന്ന പശ്ചിമവാതങ്ങളെ അലറുന്ന നാൽപ്പതുകൾ (റോറിംഗ് ഫോർട്ടീസ്), കഠോരമായ അൻപതുകൾ (ഫ്യൂരിയസ് ഫിഫ്റ്റീസ്), അലമുറയിടുന്ന അറുപതുകൾ (സ്ക്രീമിംഗ് സിക്സ്റ്റീസ്) എന്നിങ്ങനെ വിളിക്കാറുണ്ട്.

## ഇതും കാണുക
* വാണിജ്യക്കാറ്റുകൾ

## അവലംബം

വർഗ്ഗം:കാറ്റുകൾ
വർഗ്ഗം:അന്തരീക്ഷസ്ഥിതി
ക്ലോഡിയ കാർഡിനെൽ

**ക്ലോഡിയ കാർഡിനെൽ** (ജനനം: 1938 ഏപ്രിൽ 15) 1960 കളിലും 1970 കളിലും ഏറെ പ്രശസ്തി നേടിയ യൂറോപ്യൻ ചിത്രങ്ങളിൽ അഭിനയിച്ച ഒരു ഇറ്റാലിയൻ ടുണീഷ്യൻ സിനിമ അഭിനേത്രിയായാണ് അറിയപ്പെട്ടിരുന്നത്. പ്രധാനമായും ഇറ്റാലിയൻ അല്ലെങ്കിൽ ഫ്രഞ്ച്, മാത്രമല്ല നിരവധി ഇംഗ്ലീഷ് സിനിമകളിലും അവർ അഭിനയിച്ചിട്ടുണ്ട്.

ജനിച്ചതും വളർന്നതും ടുണീസിന്റെ അയൽ‌പ്രദേശമായ ലാ ഗൌലെറ്റെയിൽ ആയിരുന്നു. 1959-ൽ *മോസ്റ്റ് ബ്യൂട്ടിഫുൾ ഇറ്റാലിയൻ ഗേൾ ഇൻ ടുണീഷ്യ* മത്സരത്തിൽ കാർഡിനെൽ കിരീടം നേടിയിരുന്നു. ഇറ്റലിയിലേക്കുള്ള ഒരു യാത്രയായിരുന്നു സമ്മാനം. അത് വേഗം ഫിലിം കരാറുകളിലേക്ക് നയിച്ചു. എല്ലാറ്റിനുമുപരിയായി വർഷങ്ങളോളം അവളുടെ വഴികാട്ടിയും കാർഡിനാളിനെ വിവാഹം കഴിക്കുകയും ചെയ്ത ഫ്രാങ്കോ ക്രിസ്റ്റൽഡിയെ കണ്ടുമുട്ടുകയും ചെയ്തു.1958-ൽ *[[Goha|ഗോഹ]]*യിൽ ഉമർ ഷെരീഫുമായി ഒരു ചെറിയ വേഷം അരങ്ങേറ്റം ചെയ്ത ശേഷം *[[Rocco and His Brothers|റോകോ ആന്റ് ഹിസ് ബ്രദേഴ്സ്]]* (1960), *[[Girl with a Suitcase|ഗേൾ വിത്ത് എ സ്യൂട്ട്കേസ്]]* (1961), *ദ ലെപേർഡ് *(1963), *[[Cartouche (film)|കാർടൗക്]]* (1963), *[[ഫെഡെറികോ ഫെല്ലിനി|ഫെലിനിയുടെ]] 8½ *(1963) എന്നീ പ്രശസ്ത സിനിമകളിൽ അഭിനയിച്ചതിലൂടെ ഇറ്റലിയിലെ ഏറ്റവും അറിയപ്പെടുന്ന നടിമാരിൽ ഒരാളായി കാർഡിനേൽ മാറി. 1963-ൽ ഡേവിഡ് നിവെൻ എന്ന നടനോടൊപ്പം *[[The Pink Panther (1963 film)|ദ പിങ്ക് പാന്തർ]]* എന്ന ചലച്ചിത്രത്തിൽ അഭിനയിച്ചതിലൂടെ കാർഡിനെൽ അമേരിക്കയിലും ബ്രിട്ടനിലും പ്രസിദ്ധയായി. ബ്ലൈൻഡ്ഫോൾഡ് (1965), ലോസ്റ്റ് കമാൻഡ് (1966), ദി പ്രൊഫഷണൽസ് (1966), ദി ഹെൽ വിത്ത് ഹീറോസ് (1968), സെർജിയോ ലിയോണിന്റെ വൺസ് അപ്പോൺ എ ടൈം ഇൻ ദി വെസ്റ്റ് (1968), തുടങ്ങിയ ഹോളിവുഡ് ചിത്രങ്ങളിലും അഭിനയിച്ചു. സംയുക്ത യുഎസ്-ഇറ്റാലിയൻ നിർമ്മാണത്തിൽ, മുൻ വേശ്യയായി അഭിനയിച്ചതിന് പ്രശംസ ലഭിച്ചിരുന്നു. ഇതിൽ ജെയിസൺ റോബർട്ട്സ്, ചാൾസ് ബ്രോൺസൺ, ഹെൻറി ഫോണ്ട എന്നീ അഭിനേതാക്കളോടൊപ്പമാണ് അഭിനയിച്ചത്.

## അവലംബം

### ശ്രോതസ്സുകൾ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## പുറത്തേക്കുള്ള കണ്ണികൾ

* Claudia Cardinale, at BFI Film & TV Database 
* 
* 
* Official-claudiacardinale.com 
* Photographs and literature

വർഗ്ഗം:1938-ൽ ജനിച്ചവർ
വർഗ്ഗം:ഏപ്രിൽ 15-ന് ജനിച്ചവർ
വർഗ്ഗം:ഇറ്റാലിയൻ ചലച്ചിത്ര നടികൾ
വർഗ്ഗം:സെപ്റ്റംബർ 23-ന് മരിച്ചവർ
വർഗ്ഗം:2025-ൽ മരിച്ചവർ
പെരിയാർ സർവ്വകലാശാല

സമൂഹ  പരിഷ്കർത്താവായ  ഈ.വി  രാമസ്വാമിയുടെ  നാമത്തിൽ  സെപ്റ്റംബർ 17  1997ൽ  തമിഴ്നാട്  ഗവൺമെന്റ്‌  സേലം സമുച്ചയത്തിൽ രൂപീകരിച്ച സർവ്വകലാശാലയാണ്  **പെരിയാർ  സർവ്വകലാശാല**. പ്രവർത്തനങ്ങളിൽ  മുൻപന്തിയിലായതിനാലും    മറ്റ് സർവ്വകലാശാലകളിൽ  നിന്നും 3.15 ( സി.ജി.പി.എ ) അധികം മാർക്ക്  ഉള്ളതിനാലും നാക്ക് (NAAC) എ ഗ്രേയ്ഡ്  അധികാരദാനം  ലഭിച്ചിട്ടുണ്ട്. "** അറിവാൽ വിളയും ലോകം**"(wisdom Maketh World) എന്നതാണ്  പ്രമാണ സൂക്തം . ശ്രീ പൻവാരിലാൽ പുരോഹിത്  സർവ്വകലാശാലയുടെ  തലവനും , ഡോ.പി  കൊളന്തൈവേൽ  സർവ്വകലാശാലാധിപതിയുമാണ് . ശ്രീ എം. മണിവണ്ണനാണ്  സർവ്വകലാശാല ഭരണാധിക്കാരി. ഏകദേശം 141 ഉദ്യോഗസ്ഥാ വൃന്ദവും 140000ൽ പരം വിദ്യാർത്ഥികളും 192 ഗവേക്ഷകരുമാണ്  പെരിയാർ സർവ്വകലാശാലയിലുള്ളത്.തമിഴ്നാട്ടിലെ നാല്  ജില്ലകളിലായി  ആകെ  96 കലാലയങ്ങളാണ്  പെരിയാറിന്റെ  കീഴിലുള്ളത്.
## സ്ഥാനം
തമിഴ്നാട്ടിലെ സേലത്ത്  11°43'6"  നോർത്ത്  78°4'41" ഈസ്റ്റായിട്ടാണ്  പെരിയാർ  സർവ്വകലാശാല സ്ഥിതി ചെയ്യുന്നത്. സേലം നഗരത്തിൽ നിന്നും 7 കിലോമീറ്റർ അകലെയാണ് സർവ്വകലാശാല സ്ഥിതി ചെയ്യുന്നത്. 
## കോളേജുകൾ
തമിഴ്‌നാട്ടിലെ 4 ജില്ലകളിലായി ആകെ 86 കോളേജുകൾ പെരിയാർ സർവ്വകലാശാലയ്ക്കു കീഴിൽ പ്രവർത്തിക്കുന്നുണ്ട്. ഇവയിൽ 65 കോളേജുകളിൽ പി.ജി വിഭാഗങ്ങളും 45 കോളേജുകളിൽ ഗവേഷണ വിഭാഗങ്ങളും പ്രവർത്തിക്കുന്നുണ്ട്. 1,35,000 ലധികം വിദ്യാർത്ഥികൾ ഈ കോളേജുകളിലാകെ പഠിക്കുന്നുണ്ട്. 
## വിഭാഗങ്ങൾ
*എം.എ തമിഴ് 
*എം.എ ചരിത്രം
*എം.എ മനുഷ്യാവകാശം
*എം.എ ജേർണലിസം ആന്റ്  മാസ്സ്  കമ്യൂണികേഷൻ
*എം.എ പബ്ലിക്ക്  അഡ്മിനിസ്ട്രേഷൻ 
*എം.കോം
*എം.ബി.എ
*എം.സി.എ
*എം.എസ്.സി ഭൂഗർഭശാസ്ത്രം
*ഗണിത ശാസ്ത്രം
*ജന്തുശാസ്ത്രം
*സസ്യശാസ്ത്രം
*ഊർജതന്ത്രം 
*രസതന്ത്രം 
*മൈക്രോ ബയോളജി
*ജീവ സാങ്കേതികവിദ്യ 
*മനശാസ്ത്രം 
*സാമൂഹ്യ ശാസ്ത്രം
*എം.എസ്.സി ക്ലിനിക്കൽ  ന്യൂട്രീഷൻ  
## അവലംബം

## പുറം കണ്ണികൾ

* 

വർഗ്ഗം:സർവ്വകലാശാലകൾ
വേരാ പാവ്ലോവ

റഷ്യൻ കവയിത്രിയാണ് **വേരാ അനത്തൊലിവ്ന പാവ്ലോവ** (ജ:1963- മോസ്കോ) .വേരയുടെ കവിതകൾ ദി ന്യൂയോർക്കർ മാസികയിൽ പ്രസിദ്ധീകരിയ്ക്കപ്പെട്ടിട്ടുണ്ട്സംഗീതചരിത്രത്തിൽ  നേസ്ൻ അക്കാദമിയിൽ നിന്ന് ബിരുദം.
## സാഹിത്യരംഗത്ത്
പതിനാല്  കവിതാസമാഹാരങ്ങളും, നാല് ഓപ്പറയും, രണ്ട് കാന്ററ്റകൾക്ക് ഗാനങ്ങളും രചിച്ചു. പാവ്ലോവയുടെ കൃതികൾ പതിനെട്ട് ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
## അധികവായനയ്ക്ക്
*Interview in ''Modern Poetry in Translation''
*Documentary by Red Palette Pictures
*
## കുറിപ്പുകൾ

വർഗ്ഗം:റഷ്യൻ കവികൾ
ഹിലാരി ബർട്ടൺ

**ഹിലാരി ബർട്ടൺ** (ജനനം: 1982 ജൂലൈ 1) ഒരു അമേരിക്കൻ അഭിനേത്രിയും നിർമ്മാതാവുമാണ്. MTV യുടെ ടോട്ടൽ റിക്വസ്റ്റ് ലിവ് എന്ന പരിപാടിയുടെ ഒരു മുൻ ഹോസ്റ്റ് ആയിരുന്ന ഹിലാരി ബർട്ടൺ WB/CW യുടെ നാടകപരമ്പരയായിരുന്ന വൺ ട്രീ ഹില്ലിൽ പെയ്ട്ടൺ സോയർ എന്ന കഥാപാത്രമായി ആറു സീസണുകളിൽ (2003 മുതൽ 2009 വരെ) പ്രത്യക്ഷപ്പെട്ടിരുന്നു. ഔവർ വെരി ഓൺ, സോൾസ്റ്റൈസ്, ദ ലിസ്റ്റ് തുടങ്ങിയ ചിത്രങ്ങളിലെ പ്രധാന വേഷങ്ങളോടെ ബർട്ടൺ പ്രേക്ഷക ഹൃദയങ്ങളിൽ ചിരപ്രതിഷ്ഠ നേടി. യു.എസ്.എ. നെറ്റ്വർക്കിൻറെ ക്രൈം ഡ്രാമാ പരമ്പരയായ വൈറ്റ് കോളറിൽ (2010 - 13) സാറാ എല്ലിസ് എന്ന കഥാപാത്രമായും 2013 ൽ എബിസിയുടെ മെഡിക്കൽ ഡ്രാമ പരമ്പരയായ ഗ്രെയ്സ് അനാട്ടമിയിൽ ഡോ. ലോറൻ ബെസ്വെൽ എന്ന കഥാപാത്രമായും വേഷമിട്ടിരുന്നു. 2014-ൽ, എബിസിയുടെ ഹ്രസ്വകാല പരമ്പരയായ ഫോർഎവറിൽ മോളി ഡാവിസ് ആയും 2015 ലെ സിബിഎസ് ഹ്രസ്വകാല പരമ്പരയായ എക്സ്റ്റാൻറ് എന്ന ശാസ്ത്ര കഥാപരമ്പരയിൽ ആവർത്തന കാഥാപാത്രമായ അന്ന ഷീഫറായും പ്രത്യക്ഷപ്പെട്ടിരുന്നു. 2016 ൽ ഫോക്സ് ആക്ഷൻ പരമ്പരയായ ലെഥൽ വെപ്പണിൽ ആവർത്തിച്ചു വരുന്ന കഥാപാത്രമായ DEA (ഡ്രഗ് എൻഫോർസ്മെൻറ് അഡ്മിനിസ്ട്രേഷൻ) എജൻറ്, കാരൻ പാമറായി വേഷമിട്ടു.

## ജീവിതരേഖ
ബർട്ടൻ വിർജീനിയയിലെ സ്റ്റെർലിങ്ങിലാണ് ജനിച്ചത്. പിതാവ് ഒരു മുൻകാല ഗ്രീൻ ബെററ്റും (യു.എസ്. ആർമി സ്പെഷ്യൽ ഫോർസ് അംഗം) മാതാവ് ഒരു റിയൽ എസ്റ്റേറ്റ് ഏജന്റുമായിരുന്നു. മൂന്നു സഹോദരന്മാരുൾപ്പെടെയുള്ള നാലു മക്കളിൽ മൂത്തയാളായിരുന്നു ഹിലാരി ബർട്ടൺ.

## ഡിസ്കോഗ്രാഫി

### സൌണ്ട് ട്രാക്സ്
* *[[:en:One_Tree_Hill_Soundtracks#The_Road_Mix|ദ റോഡ് മിക്സ്: വൺ ട്രീ ഹിൽ എന്ന ടെലിവിഷൻ പരമ്പരയിലെ മ്യൂസിക്, വാള്യം 3]]* (2007)

## അഭിനയരംഗം

### സിനിമകൾ

### ടെലിവിഷൻ

### മ്യൂസിക് വീഡിയോ

## അവലംബം

വർഗ്ഗം:1982-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
ഇലകക

മഡഗാസ്കറിന്റെ തെക്ക് പടിഞ്ഞാറ് ഭാഗത്തുള്ള ഇഹൊരൊംബെ മേഖലയിലെ ഒരു ചെറുപട്ടണമാണ് **ഇലകക.** കോടാനുകോടി വർഷങ്ങൾക്കു മുൻപ് ആഫ്രിക്കയിൽനിന്നും വേർപെട്ട് ഇന്ത്യൻ മഹാസമുദ്രത്തിലെത്തിയ മഡഗാസ്കർ  ദ്വീപ് ജൈവവൈവിധ്യത്തിന്റെ കലവറയാണ്. 1990-കളിൽ വെറും 40 ആളുകൾ മാത്രമായിരുന്നു ഈ ഗ്രാമത്തിലുണ്ടായിരുന്നത്. ദാരിദ്ര്യത്തിന്റെ പടുകുഴിയിൽ  കഴിഞ്ഞവരായിരുന്നു ഇവിടുത്തെ ഗ്രാമവാസികൾ. എന്നാൽ 1998-ൽ ഇവിടുത്തെ നദീതീരങ്ങളിൽ വൻതോതിൽ ഇന്ദ്രനീലത്തിന്റെ ശേഖരം കണ്ടെത്തിയതോടെ ഗ്രാമത്തിന്റെ അവസ്ഥ മാറി മറിഞ്ഞു. ഇതോടെ ആരും അറിയപ്പെടാതെകിടന്ന ഈ ഗ്രാമത്തിലേക്ക് ജനങ്ങളുടെ കുത്തൊഴുക്ക് തുടങ്ങി. ഇന്ദ്രനീലക്കല്ലുകളായിരുന്നു എല്ലാവരുടേയും ലക്ഷ്യം. 2005 ആയപ്പോഴേക്കും ഇലകാകയിലെ ജനസംഖ്യ 60,000 കവിഞ്ഞു കഴിഞ്ഞിരുന്നു.

## ചരിത്രം
1998-ൽ ഇവിടുത്തെ നദീതീരങ്ങളിൽ വൻതോതിൽ ഇന്ദ്രനീലത്തിന്റെ ശേഖരം കണ്ടെത്തി. ലോകത്തിലെ രത്നവ്യാപാരികളെല്ലാം ഇലകാകയിലേക്കെത്തിത്തുടങ്ങി. ആദ്യമെത്തിയത് തായ്‌ലൻഡുകാരായിരുന്നു.പിന്നീട് ശ്രീലങ്കക്കാർ കൂടി എത്തിയതോടെ രത്ന വ്യാപാരം പൊടിപൊടിച്ചു. നദീതീരങ്ങളിലെല്ലാം ഇന്ദ്രനീലത്തിന്റെ ശേഖരം കണ്ടെത്തിയതോടെ നിത്യവൃത്തിക്കു പോലും വിഷമിച്ചിരുന്ന നാട്ടിൽ ലക്ഷങ്ങളുടെ രത്നക്കച്ചവടമാണ് നടന്നത്. ഇവിടുത്തെ കൃഷിക്കാരും മറ്റു ജോലിക്കാരുമൊക്കെ തങ്ങളുടെ ജോലിയുപേക്ഷിച്ച് രത്നം തേടിയിറങ്ങി. പിന്നെയും ഇലകാകയിൽ രത്ന ഖനനം തുടർന്നു. 2015-ൽ വീണ്ടും പലസ്ഥലങ്ങളിൽ നിന്നും ഇന്ദ്രനീലം കൂടാതെ മരതകവും, മാണിക്യവും വരെ ലഭിച്ചു തുടങ്ങി. 2016-ൽ മാത്രം രത്നശഖരം തേടി നിയമവിരുദ്ധമായി അരലക്ഷത്തിലേറെ ഭാഗ്യാന്വേഷികളാണ് ഇവിടേക്കെത്തിയത്. ഇപ്പോൾ ലഭിക്കുന്ന ഇന്ദ്രനീലക്കല്ലുകൾ കഴിഞ്ഞ 20 വർഷത്തിനുള്ളിൽ ലഭിച്ചതിനേക്കാൾ മികച്ചതാണെന്ന് രത്ന വ്യാപാരികൾ വ്യക്തമാക്കുന്നു.

ഒരുകാലത്തും കൃത്യമായ നിയമവാഴ്ചയുണ്ടായിട്ടില്ലാത്ത ഈ നാട്ടിൽ പുത്തൻ സമ്പത്തിന്റെ വരവും ഇവിടുത്തെ ജനങ്ങളിലെത്താതെ ഇടനിലക്കാരും മറ്റുരാജ്യക്കാരും കൊണ്ടുപോവുകയാണ്. രത്ന ഖനനത്തിന്റെ പേരിൽ നാടു മുഴുവൻ ഉഴുതുമറിച്ച് രത്നങ്ങളും വൃക്ഷങ്ങളുമെല്ലാം അന്യായമായി കടത്തുകയാണ് വ്യാപാരികൾ. ഇവിടുത്തെ മഴക്കാടുകൾ പോലും ഖനികളുടെ ഭീഷണിയിലാണ്.

ലോകത്തിലെ ഏറ്റവും മികച്ച ഇന്ദ്രനീലക്കല്ലുകൾ കിട്ടുന്ന സ്ഥലമായി ഇലകാക വളർന്നിട്ടും ഇവിടെയുണ്ടായിരുന്ന പഴയ ഗ്രാമവാസികളുടെ ജീവിതത്തിനു കാര്യമായ മാറ്റമൊന്നും സംഭവിച്ചില്ല. ഇവിടെയിപ്പോൾ എങ്ങും ഉഴുതുമറിച്ച ഭൂമി മാത്രമാണ് ശേഷിക്കുന്നത്. രത്നം കണ്ടെത്താനായി മരങ്ങൾ വരെ പിഴുതുമാറ്റിയാണ് ഖനനം നടത്തുന്നത്. വലിയ ഖനികളിൽ അപകടകരമായ നിലയിലാണ് ആളുകൾ പണിയെടുക്കുന്നത്. രത്നത്തിനായുള്ള കൊല്ലും കൊലയും വേറെയും ഒരു വശത്ത് നടക്കുന്നതായി അറിയപ്പെടുന്നു. 
## ഭൂമിശാസ്ത്രം
ഇഹൊരൊംബെ മേഖലയിലെ ഇഹോസി ജില്ലയിൽ ആന്റനാനരിവോയുടെ തെക്ക് 735 കിലോമീറ്റർ തെക്കോട്ട്, ഇസാലോ നാഷണൽ പാർക്കിനടുത്താണ് ഇലകക സ്ഥിതിചെയ്യുന്നത്. ടോളിയരയിൽ നിന്നും കിഴക്കുപടിഞ്ഞാറൻ മഡഗാസ്കറിലെ ഫിയാനരന്റ്സോയയിലേയ്ക്കുപോകുന്ന പ്രധാന ദേശീയപാതയായ റൂട്ട് നാഷേണൽ 7 ഇലകകയിലൂടെ കടന്നുപോകുന്നു.

1998-ൽ ഒരു നീലക്കല്ലിന്റെ ഖനി കണ്ടുപിടിച്ചതിനു ശേഷം, സ്വസ്ഥമായ ഒരു ഗ്രാമീണ ഗ്രാമം വൈൽഡ് വെസ്റ്റ് ടൗൺ ആയി മാറി.

## അവലംബം

## പുറത്തേയ്ക്കുള്ള കണ്ണികൾ
* Sapphire Rush in Ilakaka.
* Close-up satellite map of Ilakaka .
* http://www.riva-press.com/det.php?id=13 - Reportage about Ilakaka by French-Malagasy photojournalist Rijasolo (Riva Press agency)

വർഗ്ഗം:മഡഗാസ്കർ
വർഗ്ഗം:മഡഗാസ്കറിലെ ജനവാസപ്രദേശങ്ങൾ
ഓപ്പറേഷൻ പൂമാലൈ

ശ്രീലങ്കയിലെ ആഭ്യന്തരയുദ്ധകാലത്ത് തമിഴ് പുലികൾ കീഴടക്കിയ ജാഫ്ന പട്ടണത്തിലേക്ക് അത്യാവശ്യസാധനങ്ങൾ എത്തിക്കാൻ ഇന്ത്യൻ വായുസേന നടത്തിയ സൈനികനടപടിയുടെ പേരാണ് ** ഓപ്പറേഷൻ പൂമാലൈ**. ശ്രീലങ്കയിലെ ആഭ്യന്തര യുദ്ധത്തിൽ തമിഴ് പുലികളെ പിന്തുണയ്ക്കുന്നതിനായി 1987 ജൂൺ 4 -ന് ശ്രീലങ്കയിലെ ഉപരോധിക്കപ്പെട്ട പട്ടണമായ ജാഫ്നയിൽ എയർ ഡ്രോപ്പിംഗ് സപ്ലൈകൾക്കായി ഇന്ത്യൻ വ്യോമസേന ഏറ്റെടുത്ത ദൗത്യത്തിന്റെ നിയുക്തനാമമാണ് ഈഗിൾ മിഷൻ 4 എന്നും അറിയപ്പെടുന്ന ഓപ്പറേഷൻ പൂമാലൈ.

തമിഴ് വിഘടനവാദ പ്രസ്ഥാനത്തിനെതിരായ കൊളംബോ ആക്രമണത്തിന്റെ ഭാഗമായി ശ്രീലങ്കൻ സൈന്യം ജാഫ്നയെ ഉപരോധിച്ചു. ദക്ഷിണേന്ത്യയിലെ തമിഴ് ജനതയ്‌ക്കും സർക്കാറിനും ഇടയിൽ വിശാലമായ പിന്തുണയുള്ള തമിഴരുടെ താൽപ്പര്യ ലംഘനങ്ങളിൽ ആശങ്കാകുലരായ ഇന്ത്യ ഒരു രാഷ്ട്രീയ ഒത്തുതീർപ്പ് ചർച്ചയ്ക്ക് ശ്രമിച്ചുവെങ്കിലും ഇന്ത്യൻ ഓഫറുകൾ കൊളംബോ നിരസിച്ചു. സിവിലിയൻ അപകടങ്ങൾ വർദ്ധിച്ചപ്പോൾ,  വർദ്ധിച്ചുവരുന്ന മാനുഷിക പ്രതിസന്ധിയായി ഇന്ത്യൻ മാധ്യമങ്ങൾ (കൂടാതെ തമിഴ്) കൂടുതലായി കാണുന്നതിൽ പ്രത്യേകിച്ചും സിവിലിയൻ പ്രദേശങ്ങളിലെ വിമത സ്ഥാനങ്ങൾക്കെതിരായ വ്യോമാക്രമണത്തിന്റെ റിപ്പോർട്ടുകളിൽ ഇടപെടാൻ ഇന്ത്യയ്ക്കുള്ളിൽ ആഹ്വാനങ്ങൾ വളർന്നു. 

രാജീവ് ഗാന്ധിയുടെ കീഴിലുള്ള ഇന്ത്യൻ സർക്കാർ, വിമതർക്ക് പിന്തുണ നൽകുന്ന പ്രതീകാത്മക പ്രവർത്തനമായി ശ്രീലങ്കയുടെ വടക്കൻ മേഖലയിലേക്ക് സഹായം എത്തിക്കാൻ ശ്രമിച്ചു. ആ ശ്രമങ്ങളിൽ ആദ്യത്തേത് ഒരു നാവിക ഫ്ലോട്ടില ശ്രീലങ്ക നാവികസേന തടഞ്ഞു. പിൻവലിക്കാൻ ഉത്തരവിട്ടു. രണ്ട് ദിവസങ്ങൾക്ക് ശേഷം, ഇന്ത്യ ജാഫ്നയ്ക്ക് മുകളിലൂടെ എയർ ഡ്രോപ്പ് സ്ഥാപിച്ചു.
## അവലംബം

വർഗ്ഗം:ശ്രീലങ്കൻ ആഭ്യന്തരയുദ്ധം
ഗവണ്മെന്റ് വിമൻസ് കോളേജ്, തിരുവനന്തപുരം

**1864** ൽ തിരുവിതാംകൂർ രാജകുടുംബം സർകാർ ഗേൾസ് സ്കൂളായി ആരംഭിച്ചു. സ്ത്രീകളുടെ ക്ഷേമപരിപാടികൾ നടപ്പിലാക്കുന്നതിലൂടെ സ്ത്രീകളുടെ ക്ഷേമവും  അവരുടെ പ്രാധാന്യം കണക്കിലെടുത്തിട്ടുണ്ട്. സ്ത്രീകളുടെ വിദ്യാഭ്യാസത്തിലൂടെ മാത്രമേ ഈ ലക്ഷ്യം നേടാനാകൂ എന്ന് രാജകുടുംബത്തിന്  നന്നായി അറിയാം.ഇത് പെൺകുട്ടികൾക്ക് ഒരു വിദ്യാഭ്യാസ സ്ഥാപനം സ്ഥാപിക്കുന്നതിന് ഇടയാക്കി - സർക്കാർ  ഗേൾസ് സ്കൂൾ (1860-1880 കാലഘട്ടത്തിൽ) നിർമിച്ചു  . 1897 ൽ ശ്രീ മൂലം തിരുനാൾ (1885-1924) കാലഘട്ടത്തിൽ ഈ സ്ഥാപനം രണ്ടാം ഗ്രേഡ് കോളേജായി ഉയർത്തി. മഹാരാജാവ്  മദ്രാസ് യൂണിവേഴ്സിറ്റിയിൽ അഫിലിയേറ്റ് ചെയ്തു.  ഒന്നാം ഗ്രേഡ് കോളജിന്റെ പദവിയിലേക്ക് ഉയർത്തപ്പെടുകയും പിന്നീട് 1920 ൽ എച്ച്.എച്ച് മഹാരാജാസ് കോളേജ് ഫോർ വുമൺ എന്ന് പുനർനാമകരണം ചെയ്യപ്പെടുകയും ചെയ്തു.  1937-ൽ ശ്രീ ചിത്തിര തിരുനാൾ ബാലരാമവർമ്മ (1931-1949) ഭരിച്ച കാലത്ത് തിരുവിതാംകൂർ സർവകലാശാല സ്ഥാപിക്കപ്പെടുകയും കോളേജ് ഈ സർവകലാശാലയുമായി അഫിലിയേറ്റ് ചെയ്യുകയും ചെയ്തു. 1937 ൽ തിരുവിതാംകൂർ സർവകലാശാല സ്ഥാപിക്കപ്പെട്ടപ്പോൾ വനിതാ കോളേജിൽ കേരള സർവ്വകലാശാല സ്ഥാപിച്ച ഒരു വർഷത്തിനു ശേഷം, 1957 ൽ കേരള സർവകലാശാല  കോളേജ് അതിന്റെ അനുബന്ധ സ്ഥാപനമായി മാറി. തിരുവനന്തപുരത്തെ ഗവൺമെന്റ് കോളേജ് ഫോർ വിമൺ , കേരളത്തിലെ പ്രമുഖ വിദ്യാഭ്യാസ സ്ഥാപനങ്ങളിലൊന്നും   ഉന്നതവിദ്യാഭ്യാസമേഖലയിൽ മുൻനിരയിലുള്ള ഒരു സ്ഥാപനവുമാണ്.  1952 ൽ മാത്തമാറ്റിക്സ്, ബോട്ടണി, സുവോളജി, തത്ത്വശാസ്ത്രം, മലയാളം, സംസ്കൃതം എന്നീ വിഷയങ്ങളിൽ ബിരുദ കോഴ്സുകൾ ആരംഭിച്ചു. 1970-കളുടെ ആരംഭത്തിൽ കോളേജ് വിപുലന ഘട്ടങ്ങൾ  ആരംഭിച്ചു. പുതിയ കോഴ്സുകൾ പതിവായി ആരംഭിക്കുകയും പി.ജി ഡിപ്പാർട്ടുമെൻറുകൾ നവീകരിക്കുകയും ചെയ്തു. ഇന്ന് കോളേജിൽ 24 അധ്യാപന വിഭാഗങ്ങൾ ഉണ്ട്.  2400  വിദ്യാർത്ഥിനികൾ, 159 അധ്യാപകരുമുണ്ട്. 
                                             
## വിഭാഗങ്ങൾ
*അറബിക് ഭാഷാ വകുപ്പ് 
*ബയോകെമിസ്ട്രി
*മൈക്രോബയോളജി വിഭാഗം 
*ബോട്ടണി സയൻസ്  വിഭാഗം
*വാണിജ്യവകുപ്പ് വിഭാഗം  
*ഇംഗ്ലീഷ് ഭാഷാ ഡിപ്പാർട്ട്മെന്റ് 
*ഫ്രഞ്ച് ഭാഷയുടെ വകുപ്പ്  
*ജർമൻ ഭാഷാ വകുപ്പ്
*ചരിത്രവസ്തുക്കളുടെ ഡിപ്പാർട്ട്മെന്റ് 
*ഹോം സയൻസ്  വകുപ്പ് 
*മലയാളം ലാംഗ്വേജ് വിഭാഗo
*ഗണിതശാസ്ത്ര വിഭാഗം  
*സംഗീതശാഖ വകുപ്പ് 
*തത്ത്വശാസ്ത്രം ഡിപ്പാർട്ട്മെന്റ്
*ഫിസിക്കൽ എജ്യുക്കേഷൻ വകുപ്പ് 
*സൈക്കോളജി സയൻസിന്റെ ഡിപ്പാർട്ട്മെന്റ് 
*സംസ്കൃത ഡിപ്പാർട്ട്മെന്റ്
*വിവരസാങ്കേതിക വകുപ്പ്  
*തമിഴ് 
*ജന്തുശാസ്ത്ര വകുപ്പ്
       
## അവലംബം

## പുറത്തേക്കുള്ള കണ്ണികൾ
* https://gcwtvm.ac.in/
വർഗ്ഗം:തിരുവനന്തപുരം ജില്ലയിലെ കലാലയങ്ങൾ
ഫാറൂഖ് ഷെയ്ക്ക്

ഇന്ത്യൻ നടനും, ജീവകാരുണ്യപ്രവർത്തകനും,  ജനപ്രിയ ടെലിവിഷൻ അവതാരകനും ആയിരുന്നു **ഫാറൂഖ് ഷെയ്ക്ക്**(25 മാർച്ച് 1948 - 28 ഡിസംബർ 2013). 1977 മുതൽ 1989 വരെ ഹിന്ദി ചലച്ചിത്രങ്ങളിലും, 1988 മുതൽ 2002 വരെ ടെലിവിഷൻ പരിപാടികളിലും അദ്ദേഹം സജീവമായിരുന്നു.2008 ൽ ചലച്ചിത്രരംഗത്ത് വീണ്ടും സാന്നിദ്ധ്യമറിയിച്ച ഫാറൂഖ് 2013 ഡിസംബർ 28 ന്  തന്റെ മരണം വരെ  രംഗത്ത്  തുടർന്നു.സമാന്തര സിനിമ അല്ലെങ്കിൽ നവസിനിമാരംഗമായിരുന്നു അദ്ദേഹത്തിന്റെ പ്രധാന മണ്ഡലം . സത്യജിത് റേ, മുസഫർ അലി, ഹൃഷികേശ് മുഖർജി, കേതൻ മേത്ത തുടങ്ങിയ സംവിധായകർക്കൊപ്പം പ്രവർത്തിച്ചിട്ടുണ്ട്.

ടെലിവിഷൻ പരമ്പരകളിൽ പ്രത്യക്ഷപ്പെട്ട ഫാറൂഖ്, ഫിറോസ് അബ്ബാസ് ഖാൻ സംവിധാനം ചെയ്ത തുമാരി അമൃതാ (1992)യിൽ,  ശബാന ആസ്മിയോടൊപ്പം പ്രധാനവേഷത്തിൽ അഭിനയിച്ചു. ടി.വി. ഷോ ആയ *ജീന ഇസി കാ നാം ഹെ* (സീസൺ 1) അവതരിപ്പിക്കുകയും ചെയ്തു.  ലാഹോറിലെ പ്രകടനത്തിനു മികച്ച സഹനടനുള്ള 2010 ലെ ദേശീയ ചലച്ചിത്ര പുരസ്കാരവും നേടിയിട്ടുണ്ട്

## വ്യക്തി ജീവിതം
1948 ൽ ഗുജറാത്തിലെ വഡോദരയിലെ അംറോലി ഗ്രാമത്തിൽ  മുസ്തഫ ശൈഖിന്റെയും  ഫരീദയുടെയും മകനായി  ജനിച്ചു. അദ്ദേഹത്തിന്റെ പിതാവ് മുസ്തഫ ഷെയ്ക്ക് മുംബൈയിൽ സ്ഥിര താമസമാക്കിയ ഒരു അഭിഭാഷകനായിരുന്നു. അദ്ദേഹത്തിന്റെ കുടുംബം ഗുജറാത്തിലെ ബൻചുക് ജില്ലയിലെ  ഹൻസോട്ട് ഗ്രാമത്തിൽ നിന്നും വന്നവരായിരുന്നു. ഷെയ്ഖിന്റെ കുടുംബം ജമീന്ദാർമാർ (ഭൂവുടമകൾ) ആയിരുന്നു അതുകൊണ്ടു തന്നെ അദ്ദേഹം ആഡംബര പരിസരത്തിൽ വളർന്നു. അഞ്ച് കുട്ടികളിൽ മൂത്ത മകനായ ഫാറൂഖ് ഷെയ്ക്ക് മുംബൈയിലെ നാഗ്‌പാഡയിൽ വളർന്നു.

മുംബൈയിലെ സെന്റ് മേരീസ് സ്കൂളിൽ പഠിച്ച ഷെയ്ഖ് മുംബൈയിലെ സെന്റ് സേവിയേഴ്സ് കോളേജിൽ നിന്നും ബിരുദം നേടി. തുടർന്ന് അദ്ദേഹം മുംബൈ സിദ്ധാർഥ് കോളേജിൽ നിയമം പഠിച്ചു. അദ്ദേഹത്തിന്റെ പിതാവ് വിജയിച്ചതും കേൾവിക്കേട്ടതുമായ അഭിഭാഷകനായിരുന്നു. അതുകൊണ്ടുതന്നെ **ഫാറൂഖ് ഷെയ്ക്കിനെയും** അഭിഭാഷകനാകാൻ അയാൾ ആഗ്രഹിച്ചു.   നിയമം തന്റെ പ്രൊഫഷണലിനോട് ബന്ധപ്പെടുന്നതിൽ **ഫാറൂഖ് ഷെയ്ക്ക്** പരാജയപ്പെട്ടതിനെത്തുടർന്ന് ഷെയ്ഖ് അഭിനയം തൊഴിലായി തെരെഞ്ഞെടുത്തു.  

## അവലംബം

വർഗ്ഗം:ഹിന്ദി ചലച്ചിത്ര അഭിനേതാക്കൾ
വർഗ്ഗം:ടെലിവിഷൻ അഭിനേതാക്കൾ
വർഗ്ഗം:ടെലിവിഷൻ അവതാരകർ
അഞ്ജലി നായർ

ഒരു ഇന്ത്യൻ ചലച്ചിത്ര നടിയും മോഡലും ആണ് **അഞ്ജലി നായർ**. മുഖ്യമായും മലയാള സിനിമയിൽ പ്രവർത്തിക്കുന്നു. മികച്ച രണ്ടാമത്തെ നടിക്കുള്ള കേരള സംസ്ഥാന ഫിലിം അവാർഡ് ലഭിച്ചിട്ടുണ്ട്.

## വ്യക്തി ജീവിതം
ഉഷ, ഗിരിധരൻ നായർ എന്നിവരുടെ മകളായി അഞ്ജലി ജനിച്ചു. *[[മാനത്തെ വെള്ളിത്തേര്]]* എന്ന ചലച്ചിത്രത്തിൽ ഒരു ബാലതാരമായി തുടക്കം കുറിച്ചു. 2013 ജൂണിൽ പുറത്തിറങ്ങിയ *5 സുന്ദരികൾ* എന്ന  മലയാള ലഘുചിത്ര സമാഹാരത്തിൽ അഞ്ജലിയുടെ മകൾ ആവ്നി അഭിനയിച്ചിട്ടുണ്ട്.

## ഔദ്യോഗിക ജീവിതം
ഒരു ടെലിവിഷൻ അവതാരകയായി പ്രവർത്തിച്ച് പരസ്യങ്ങളിൽ അഭിനയിക്കുന്നതിനു മുമ്പ് അഞ്ജലി ഒരു മോഡൽ ആയി തുടങ്ങി. തുടർന്ന് വിനീത് ശ്രീനിവാസന്റെ 'ലാ കൊച്ചിൻ' ഉൾപ്പെടെ നിരവധി സംഗീത ആൽബങ്ങളിൽ അഭിനയിച്ചു. "ബന്ധങ്ങൾ ബന്ധനങ്ങൾ" എന്ന പേരിൽ ഒരു ടെലിവിഷൻ പരിപാടിയുടെ ഭാഗമായി നിരവധി ടി.വി.ഷോകളിൽ അഭിനയിച്ചിട്ടുണ്ട്.
## സിനിമകൾ

## ഷോർട്ട് ഫിലിംസ്

## Television

## അവലംബം

## പുറം കണ്ണികൾ

* 

വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:1988-ൽ ജനിച്ചവർ
വർഗ്ഗം:ജൂലൈ 16-ന് ജനിച്ചവർ
നാദിയ അലി (ഗായിക)

ഒരു പാകിസ്താനി-അമേരിക്കൻ ഗായികയും-ഗാനരചയിതാവും ആണ് **നാദിയ അലി** (ഉർദു: نادیہ علی, ജനനം: ഓഗസ്റ്റ് 3, 1980. 2001- ൽ ആദ്യ പ്രശസ്തിയായ "റാപ്ച്ചർ" എന്ന ഗാനത്തിനു ശേഷം, അക്കാലത്തെ പ്രമുഖ ഗായികയും ഗാനരചയിതാവുമായ അലിക്ക് പ്രാമുഖ്യം ലഭിച്ചു.നമ്പർ 2 ബ്രിട്ടീഷ് സിംഗിൾ ചാർട്ടിൽ എത്തുകയും ചെയ്തു.യൂറോപ്പിലെ പല രാജ്യങ്ങളിലും ആ ഗാനം ചാർട്ട് ചെയ്തിട്ടുണ്ട്.അവരുടെ 2006 സിംഗിൾസ്, *ഇസ് ഇറ്റ് ലവ്?*, ബിൽബോർഡ് ഹോട്ട് ഡാൻസ് ക്ലബ് പ്ലേ ചാർട്ടിൽ ഏറ്റവും മുകളിൽ എത്തിയിരുന്നു. 

ഇലക്ട്രോണിക് നൃത്ത സംഗീതത്തിൽ 2005 ൽ അലി ഒരു ഗായികയായി. 2009-ൽ അവരുടെ ആദ്യ ആൽബമായ *എംബർഴ്സ്* പുറത്തിറക്കി. *ബിൽബോർഡ് ഹോട്ട് ഡാൻസ് ക്ലബ് പ്ലേ ചാർട്ടിലെ* ടോപ്പ് പത്ത് ഗാനങ്ങളുള്ള ആൽബത്തിൽ, നമ്പർ 1 ഹിറ്റ് ഗാനമാണ് "ലവ് സ്റ്റോറി".

;സ്റ്റുഡിയോ ആൽബങ്ങൾ
* *[[എമ്പേഴ്സ്(ആൽബം) | എമ്പേഴ്സ്]]* (2009)

;സമാഹാര ആൽബങ്ങൾ
* *[[Queen of Clubs Trilogy: Ruby Edition]]* (2010)
* *[[Queen of Clubs Trilogy: Onyx Edition]]* (2010)
* *[[Queen of Clubs Trilogy: Diamond Edition]]* (2010)

## പുരസ്കാരങ്ങൾ

{| class="wikitable"
|-
|rowspan="2" style="text-align:center;"|2012
| rowspan="1" style="text-align:center;"|"Feels So Good"
| Best Trance Track at 27th International Dance Music Awards
|
|-
| rowspan="1" style="text-align:center;"|"Pressure (Alesso Remix)"
| Best Progressive Track at 27th International Dance Music Awards
|
|-
|rowspan="1" style="text-align:center;"|2018
| rowspan="1" style="text-align:center;"|"Almost Home"
| Dance Recording of the Year at Juno Awards
|

## അവലംബം

## പുറം കണ്ണികൾ

*

വർഗ്ഗം:1980-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:പാകിസ്താനി ചലച്ചിത്ര ഗായകർ
നടാഷ ദോഷി

മലയാളം, തെലുങ്ക് എന്നീ സിനിമയിൽ അഭിനയിക്കുന്ന ഒരു അഭിനേത്രിയും മോഡലും ആണ് **നതാഷ അനിൽ ദോഷി**. 2012ൽ പുറത്തിറങ്ങിയ അനിൽ കുമാറിന്റെ *[[മാന്ത്രികൻ|മാന്ത്രികൻ]]* എന്ന ചലച്ചിത്രത്തിലൂടെയാണ് നതാഷ ആദ്യമായി അരങ്ങേറ്റം കുറിച്ചത്.

## മുൻകാലജീവിതം
മുംബൈയിൽ ജനിച്ച നതാഷ കുട്ടിക്കാലം മുതൽ അഭിനയരംഗത്തെത്തുകയും ക്ലാസിക്കൽ ഡാൻസിൽ പരിശീലനം സിദ്ധിക്കുകയും ചെയ്തിരുന്നു.2010-ലെ * മിസ്സ് കേരള ടാലന്റ് അവാർഡ്* കരസ്ഥമാക്കിയിരുന്നിരുന്നു.
## സിനിമകൾ

## അവലംബം

## പുറം കണ്ണികൾ

*BookMyShow.com
*Cinetrooth.in 
*IMDb.com

വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഇന്ത്യൻ സിനിമാനടിമാർ
വർഗ്ഗം:മുംബൈയിൽനിന്നുമുള്ള നിസിമാനടിമാർ

വർഗ്ഗം:1993-ൽ ജനിച്ചവർ
വർഗ്ഗം:ഓഗസ്റ്റ് 2-ന് ജനിച്ചവർ
സെൻട്രാലിയ (പെൻസിൽവാനിയ)

അമേരിക്കൻ ഐക്യനാടുകളിലെ പെൻസിൽവാനിയ സംസ്ഥാനത്തെ കൊളംബിയ കൗണ്ടിയിലെ ഒരു ബറോയും ഏതാണ്ട് ഒരു പ്രേതപട്ടണവുമാണ് **സെൻട്രാലിയ**. പട്ടണത്തിന്റെ അടിയിൽ 1962 മുതൽ കത്തുന്ന കൽക്കരി ഖനിയിലെ തീ കാരണം 1980ൽ ആയിരം പേർ വസിച്ചിരുന്ന പട്ടണത്തിൽ 1990 ആയപ്പോഴേയ്ക്കും താമസക്കാർ വെറും 63 പേർ മാത്രമായി. 2013ഓടെ ഇത് വെറും ഏഴ് പേർ മാത്രമായി ചുരുങ്ങുകയും ചെയ്തു ബ്ലൂംസ്ബർഗ്-ബെർവിക്ക് മെട്രോപ്പൊളിറ്റൻ പ്രദേശത്തിന്റെ ഭാഗമായ സെൻട്രാലിയ പെൻസിൽവാനിയയിലെ ഏറ്റവും ജനവാസം കുറഞ്ഞ മുൻസിപ്പാലിറ്റിയാണ്. സെൻട്രാലിയ പൂർണ്ണമായും കോണിംഗാം ടൗൺഷിപ്പിനാൽ ചുറ്റപ്പെട്ടുമിരിക്കുന്നു.

1962ൽ ഖനിയിൽ തീപ്പിടുത്തമുണ്ടായതിന്റെ യഥാർത്ഥ കാരണത്തെക്കുറിച്ച് വ്യത്യസ്ത അഭിപ്രായങ്ങളുണ്ട്. എന്തിരുന്നാലും തീ തുടർന്നും ഭൂമിക്കടിയിൽ കത്തിക്കൊണ്ടിരിക്കുകയാണ് എന്ന് കണക്കാക്കപ്പെടുന്നു. തീ ജനശ്രദ്ധയാകർഷിക്കാൻ തുടങ്ങിയത് 1979ൽ മേയറുടെ കീഴിലുള്ള പെട്രോൾ പമ്പിലെ പെട്രോളിന്റെ താപനില ഉയർന്നതായി ശ്രദ്ധയിൽപ്പെട്ടതിനെത്തുടർന്നാണ്. പിന്നീട് 1981ൽ 4 അടി വീതിയും 150 അടി താഴ്ചയുമുള്ള ഒരു ഗർത്തം ഒരു വീടിന്റെ പുറകിൽ രൂപപ്പെട്ടു. ഈ ഗർത്തത്തിൽനിന്ന് ബഹിർഗമിച്ച ആവിയിൽ മാരകമായ അളവിൽ കാർബൺ മോണോക്സൈഡ് ഉള്ളതായി ശ്രദ്ധയിൽപ്പെട്ടു. ഇതിനെത്തുടർന്ന് പട്ടണം ജനവാസയോഗമല്ലായെന്ന് കണക്കാക്കുകയും സർക്കാർ 42 ദശലക്ഷം ഡോളർ ജനങ്ങളെ മാറ്റിപ്പാർപ്പിക്കാനായി നീക്കി വയ്ക്കുകയും ചെയ്തു. 
തുടർന്ന് ആയിരത്തോളം ആളുകൾ മാറിത്താമസിച്ചു, അഞ്ഞൂറോളം കെട്ടിടങ്ങൾ പൊളിച്ചു. എന്നാൽ പല പട്ടണവാസികളും ഇതൊക്കെ തങ്ങളുടെ ഭൂമിയിലെ ഖനനാവകാശം സൂത്രത്തിൽ കൈക്കലാക്കാനുള്ള ഒരു തന്ത്രമാണെന്നു കരുതിപ്പോരുകയും സർക്കാരുമായി പല വ്യവഹാരങ്ങളിൽ ഏർപ്പെടുകയും ചെയ്തു.

1992ൽ ബറോയിലെ എല്ലാ സ്വകാര്യഭൂസ്വത്തും സർക്കാർ ഏറ്റെടുത്തതായി പ്രഖ്യാപിച്ചു. 2002ൽ പോസ്റ്റൽ സർവീസ് സെൻട്രാലിയയുടെ പിൻകോഡ് നിർത്തലാക്കി. 2013 ഒക്ടോബർ 29ന് സെൻട്രാലിയയിൽ അവശേഷിച്ച ഏഴു പേരുമായി സർക്കാർ ഉണ്ടാക്കിയ കരാർ പ്രകാരം അവർക്ക് തങ്ങളുടെ ശിഷ്ടകാല ജീവിതം ഇവിടെയുള്ള തങ്ങളുടെ സ്വകാര്യഭൂമിയിൽ തങ്ങാനും അതിനുശേഷം പ്രസ്തുത ഭൂമി സർക്കാരിലേയ്ക്ക് വക ചേർക്കാനും തീരുമാനമായി.-

## അവലംബം


## പുറം കണ്ണികൾ

* Fifty years of fire in the abandoned US town of Centralia, BBC News, August 8, 2012
* ''The Town That Was'' , a 70 minute SnagFilms.com video

വർഗ്ഗം:പെൻസിൽവാനിയയിലെ പട്ടണങ്ങൾ
ഫറാ (നടി)

**ഫറാ നാസ് ഹഷ്മി** 1980 -1990 കളുടെ മധ്യത്തിൽ അഭിനയിച്ചിരുന്ന ഒരു ബോളിവുഡ് നടിയാണ്. 2011-ൽ പത്മശ്രീ അവാർഡ് നേടിയ തബ്ബുവിന്റെ സഹോദരിയായ ഫറാ 1985-ൽ യാഷ് ചോപ്ര ഫിലിം ബാനറിൽ നിർമ്മിച്ച *ഫാസ്ലേ* എന്ന ചിത്രത്തിലാണ് അരങ്ങേറ്റം നടത്തിയത്. എൺപതുകളുടെ അവസാനവും തൊണ്ണൂറുകളുടെ തുടക്കത്തിലും ബോളിവുഡിലെ പ്രമുഖ നടിയുമായിരുന്നു അവർ. *നസീബ് അപ്നാ അപ്നാ* (1986), *ഇമാന്താർ* (1987), *ഹമാരാ ഖാന്ധാൻ* (1987), *നകാബ്* (1989), *യത്തീം* (1988), *ബാപ് നംമ്പറി ബേട്ടാ ദസ് നംമ്പറി* (1990), *ബേഗുനാ* (1991), *ഭായ് ഹോ തോ ഐസ* (1995), *സൗതേല ഭായി* (1996) എന്നിവ ഫറായുടെ പ്രധാനപ്പെട്ട ചലച്ചിത്രങ്ങളാണ്. 1996 -ൽ ആദ്യ വിവാഹത്തിനു ശേഷം  അഭിനയത്തിൽ നിന്ന് വിരമിക്കുകയുണ്ടായി.

## സിനിമകൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ജീവിച്ചിരിക്കുന്നവർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:1968-ൽ ജനിച്ചവർ
സായി ഭോസ്‌ലേ

മറാഠ സാമ്രാജ്യത്തിന്റെ സ്ഥാപകനായ ഛത്രപതി ശിവജി മഹാരാജിന്റെ ആദ്യഭാര്യയും റാണിയുമായിരുന്നു **സായി ഭോസ്ലേ** (1633 - 5 സെപ്റ്റംബർ 1659) . ശിവാജിയുടെ പിന്തുടർച്ചക്കാരനും രണ്ടാമത്തെ ഛത്രപതിയുമായ സാംബാജിയുടെ മാതാവുമായിരുന്നു ഇവർ
## കുടുംബം
പവാർ രാജവംശത്തിന്റെ കാലം മുതൽക്ക് ഫാൽട്ടൺ ഭരണാധികാരികളായിരുന്ന നിംബാൽക്കർ കുടുംബത്തിലാണ് സായി ജനിച്ചത്. ഡെക്കാൺ സുൽത്താനത്തുകളുടെയും മുഗൾ സാമ്രാജ്യത്തിന്റെയും കാലഘട്ടത്തിൽ ഇവർ സാമന്തരായി സേവിച്ചിരുന്നു . ഫാൽട്ടണിലെ പതിനഞ്ചാം രാജാവായ മൂഡ്ജീരിയോ നായിക് നിംബാൽക്കറുടെയും, രേവുബായിയുടെയും മകളാണ് സായിബായി. പതിനാറാമത്തെ രാജ, ബാലാജി റാവു നായിക്ക് നിംബാൽക്കറുടെ സഹോദരിയായിരുന്നു. അമ്മ രേവുബായി ഷിർക്കെ കുടുംബത്തിൽ നിന്നാണ്.
## വിവാഹം
1640 മെയ് 16ന് പൂനെയിലെ ലാൽ മഹലിൽ വെച്ച് സായിയും ശിവാജിയും ബാല്യത്തിൽ തന്നെ വിവാഹിതരായിരുന്നു. ഈ വിവാഹത്തിന് ശിവാജിയുടെ അമ്മ ജിജാബായി ആയിരുന്നു മുൻകൈ എടുത്തത്. പക്ഷേ, ശിവജിയുടെ അച്ഛൻ, ഷഹാജി, അദ്ദേഹത്തിന്റെ സഹോദരന്മാർ, സാംബാജി, ഏകോജി എന്നിവർ ഈ വിവാഹത്തിൽ പങ്കെടുത്തിരുന്നില്ല. പിന്നീട് ഷഹാജി തന്റെ പുതിയ മരുമകൾ ശിവജി, അമ്മ ജിജാബായി എന്നിവരെ ബാംഗ്ലൂരിലേക്ക് വിളിപ്പിക്കുകയും തന്റെ രണ്ടാമത്തെ ഭാര്യ തുക്കാബായിക്കൊപ്പം താമസിക്കുകയും ചെയ്തു .
സായിബായിയും ശിവാജിയും പരസ്പരം വളരെ സ്നേഹത്തിലും അടുപ്പത്തിലുമായിരുന്നു കഴിഞ്ഞത്. ജ്ഞാനിയായ സ്ത്രീയും ശിവാജിക്ക് വിശ്വസ്തയായ ഒരു കൂട്ടാളിയുമായിരുന്നു അവർ. സുന്ദരിയും സൗമ്യയും നിസ്സ്വാർത്ഥയുമായ ഒരു സ്ത്രീയായിട്ടാണ് എല്ലാ വിവരണങ്ങളിലും സായിബായി വിശേഷിപ്പിക്കപ്പെട്ടത്.  രാജ്യകാര്യങ്ങളിലും വീട്ടുകാര്യങ്ങളിലും അവർ ശ്രദ്ധചെലുത്തി.
ശിവജിയെ ഒരു അഭിമുഖത്തിനായി ബിജാപ്പൂർ രാജാവായ മുഹമ്മദ് ആദിൽ ഷാ ക്ഷണിച്ച വേളയിൽ സായിബായി ഒരു ഉപദേഷ്ടാവായി പ്രവർത്തിച്ചിരുന്നു .

## മക്കൾ
പത്തൊമ്പത് വർഷത്തെ ദാമ്പത്യ കാലത്ത് സായ്ബയും ശിവാജിയും നാല് കുട്ടികളുടെ മാതാപിതാക്കളായി. സവഭർബായ് (സക്കുബായ), രൺബായി, അംബികാഭായ് എന്നീ പെണ്മക്കളും നാലാമതായി സംബാജി എന്ന് പുത്രനും. ശിവാജിയുടെ മൂത്ത പുത്രനായ സംബാജി അദ്ദേഹത്തിന്റെ അനന്തരാവകാശിയും പിൽക്കാലത്ത് രണ്ടാമത്തെ ഛത്രപതിയുമായി.
## മരണം
1657-ൽ സംബാജിയുടെ ജനനത്തെ തുടർന്ന് സായിബായിയുടെ ആരോഗ്യം ക്ഷയിച്ചുതുടങ്ങി. 1659-ൽ രാജ്ഗഡ് കോട്ടയിൽ വച്ച് അവർ മരണത്തിന് കീഴടങ്ങി. അവരുടെ മരണം ശിവാജിയെ വല്ലാതെ ഉലച്ചിരുന്നു. രാഷ്ട്രീയ തീരുമാനങ്ങളാൽ വീണ്ടും പല വിവാഹങ്ങളും കഴിച്ചുവെങ്കിലും തന്റെ മരണം വരെ ശിവാജിയുടെ പ്രിയപത്നിയായിരുന്നു സായിബായി. ശിവാജി തന്റെ മരണക്കിടക്കയിൽ അവസാനം ഉച്ചരിച്ച വാക്ക് “സായി” എന്നായിരുന്നു എന്ന് പറയപ്പെടുന്നു . 
## അവലംബം

വർഗ്ഗം:1659-ൽ മരിച്ചവർ
വർഗ്ഗം:1633-ൽ ജനിച്ചവർ
വർഗ്ഗം:മറാഠാ സാമ്രാജ്യത്തിലെ വനിതകൾ
ദണ്ഡനമസ്ക്കാരം

പൊതുവേ വിധേയത്വം പ്രകടിപ്പിക്കാനായി കൈകൂപ്പി തല കുമ്പിട്ട് നിലത്ത് കമിഴ്ന്നു കിടന്ന് നമസ്കരിക്കുന്ന രീതിയാണ് **ദണ്ഡന നമസ്കാരം**. മുൻകാലങ്ങളിൽ ആചാരമനുസരിച് പഞ്ചമരിൽപ്പെട്ട ഈഴവ, ധീവര, നാടാർ, മുക്കുവ പോലുള്ള ജാതികൾ നായർ നമ്പൂതിരി പോലുള്ള സവർണ്ണ വിഭാഗങ്ങളെ വഴികളിൽ വെച്ച് കാണുമ്പോൾ തീണ്ടാപ്പാട് പാലിച്ചു ദണ്ഡന നമസ്കാരം ചെയ്യണമായിരുന്നു. സവർണ്ണ വിഭാഗങ്ങൾ കണ്ണിൽ നിന്നും മറയും വരെ ദണ്ഡന നമസ്കാരം നീണ്ട് നിൽക്കണം എന്നതായിരുന്നു ചട്ടം. 

## ഇതും കാണുക
* അദർശനീയത
## അവലംബം

വർഗ്ഗം:കേരളചരിത്രം
സെംഫിറ

റഷ്യൻ റോക്ക് സംഗീതജ്ഞയാണ് **സെംഫിറ **(ഇംഗ്ലീഷ്:  **Zemfira**-**Zemfira Talgatovna Ramazanova** (Russian: Земфира Талгатовна Рамазанова ) സെംഫിറ തൽഗതോവ്‌ന റമസാനോവ എന്നായിരുന്നു ആദ്യകാല പേര്. 1998 മുതൽ സംഗീതാവിഷ്‌കരണം ആരംഭിച്ചു. റഷ്യയിലും മറ്റു മുൻ സോവിയറ്റ് റിപ്പബ്ലിക്കുകളിലും പ്രസിദ്ധയായി. 30 ലക്ഷത്തോളം ഗാന റെക്കോഡിങ്ങുകളും വിൽപ്പന നടന്നിട്ടുണ്ട്. .
## ജീവചരിത്രം
1976 ഓഗസ്റ്റ് 26ന് സോവിയറ്റ് യൂനിയനിന്റെ ഭാഗമായ ഉഫയിൽ ജനിച്ചു. പരമ്പരാഗത വോൾഗ താതാർ മദ്ധ്യ വർഗ കുടുംബത്തിൽ ജനനം. പിതാവ് ചരിത്ര അദ്ധ്യാപകനും മാതാവ് ഡോക്ടറുമായിരുന്നു. നാലാം വയസ്സിൽ തന്നെ സംഗീതത്തിൽ തൽപരയായിരുന്നു സെംഫിറ. തുടർന്ന് സംഗീത സ്‌കൂളിൽ ചേർന്നു പിയാനോയിലും ശബ്ദ സംഗീതത്തിലും പഠനം തുടർന്നു. ഏഴാം വയസ്സിൽ ആദ്യ ഗാന രചന നടത്തി.
## അവലംബം

വർഗ്ഗം:സംഗീതജ്ഞർ
വർഗ്ഗം:റഷ്യൻ ഗായകർ
വർഗ്ഗം:റഷ്യൻ സ്ത്രീകൾ
വർഗ്ഗം:1976-ൽ ജനിച്ചവർ
കത്തി (ചലച്ചിത്രം)

എ.ആർ. മുരുകദോസ് രചനയും സംവിധാനവും നിർവ്വഹിച്ച് 2014-ൽ പുറത്തിറങ്ങിയ ഒരു തമിഴ് ആക്ഷൻ ത്രില്ലർ ചലച്ചിത്രമാണ് **കത്തി**. വിജയ്, സാമന്ത റുത്ത് പ്രഭു എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൽ നീൽ നിതിൻ മുകേഷ് ആണ് പ്രതിനായക വേഷം കൈകാര്യം ചെയ്തിരിക്കുന്നത്. അനിരുദ്ധ് രവിചന്ദർ ആണ് ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത്.

കോർപ്പറേറ്റ് കമ്പനികൾക്കെതിരെ കർഷകർ അടങ്ങുന്ന ഒരു ഗ്രാമത്തിലെ ആളുകൾ നടത്തുന്ന പോരാട്ടത്തിന്റെ കഥയാണ് ചിത്രം പറയുന്നത്.

## കഥ

കതിരേശൻ(*[[വിജയ്]]*) ഒരു തടവ് പുള്ളിയാണ്. ഒരു നാൾ ജയിൽ ചാടിയ കതിരേശൻ, തൻറെ അതെ സാദ്രശ്യത്തിലുള്ള ജീവാനന്ദം എന്ന യുവാവിനെ കണ്ടുമുട്ടുന്നു. തുടർന്നു ജീവാനന്ദം നടത്തുന്ന പോരാട്ടങ്ങളേയും, കഷ്ടപാടുകളേയും കുറിച്ചു അറിയുവാനിടയാകുന്ന കതിരേശൻ, ഒരു സഹായമായി അവതരിക്കുന്നതാണ് ചിത്രത്തിൻറെ ഇതിവൃത്തം.

## അഭിനേതാക്കൾ
* വിജയ് - കതിരേശൻ/ജീവാനന്ദം 
* സാമന്ത റുത്ത് പ്രഭു - അങ്കിത 
* നീൽ നിതിൻ മുകേഷ് - ചിരാഗ് 
* ടോട്ട റോയ് ചൗധരി - വിവേക് ​​ബാനർജി 
* സതീഷ് - രവി 
* രമ - ജീവയുടെ അമ്മ 
* യുവിന പാർത്ഥവി - അങ്കിതയുടെ മരുമകൾ 
* ജീവ രവി - കളക്ടർ 
* സുദീപ് മുഖർജി - കൊൽക്കത്ത പോലീസ് ഇൻസ്പെക്ടർ 
* തമിക്കോ ബ്രൗൺ‌ലി - ജെന്നിഫർ 
* എലിസബത്ത് പി. കാർപെന്റർ - കാതറിൻ 
* രൂപേഷ് ഗുപ്ത 
* വീര സന്താനം - ഒരു പഴയ ഗ്രാമീണർ 
* നളിനികാന്ത് - ഒരു പഴയ ഗ്രാമീണർ 
* ആർ. എസ്. ജി. ചെല്ലദുരൈ - ഒരു പഴയ ഗ്രാമീണർ 
* ഉദയഭാനു - ഒരു പഴയ ഗ്രാമീണർ 
* മാത്യു വർഗ്ഗീസ് - കോർപ്പറേറ്റ് തലവൻ 
* AR മുരുകദോസ് - അതിഥി വേഷം

## റീമേക്ക്
കത്തി എന്ന ചിത്രം തെലുങ്ക് ഭാഷയിൽ ഖൈദി നമ്പർ 150 എന്ന പേരിൽ 2017-ൽ  റീമേക്ക് ചെയ്യപെട്ടു. വി.വി വിനായക് സംവിധാനം ചെയ്ത 
ചിത്രത്തിൽ ചിരഞ്ജീവിയായിരുന്നു നായകനായെത്തിയത്, ഇത് ചിരഞ്ജീവിയുടെ 150-ാമത്തെ ചിത്രമാണ്.

## അവലംബം

## പുറംകണ്ണികൾ

* 

വർഗ്ഗം:2014-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
കുടജാദ്രിപ്പച്ച

കുന്നിൻ പ്രദേശങ്ങളിൽ ധാരാളമായി വളരുന്ന മുള്ളുകളുള്ള സപുഷ്പി കുറ്റിച്ചെടിയാണ് **കുടജാദ്രിപ്പച്ച**. . കണ്ണൂർ ജില്ലയിലെ മാങ്ങാട്ടുപറമ്പ് നീലിയാർ കോട്ടത്ത് കാണപ്പെടുന്നു.

## അവലംബം


വർഗ്ഗം:അക്കാന്തേസീ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ഹണ്ടിങ്ടൺ പാർക്ക്

**ഹണ്ടിങ്ടൺ പാർക്ക്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ തെക്കുകിഴക്കൻ ലോസ് ഏഞ്ചൽസ് കൗണ്ടിയിലെ ഗേറ്റ്വേ സിറ്റീസ് ജില്ലയിലുൾപ്പെട്ട ഒരു നഗരമാണ്. 2010 വരെയുള്ള ഈ നഗരത്തിലെ ജനസംഖ്യ 58,114 ആയിരുന്നു. ഇത് 2000 ലെ സെൻസസിലുണ്ടായിരുന്ന 61,348 നേക്കാൾ കുറവായിരുന്നു.

## ചരിത്രം
പ്രമുഖ വ്യവസായി ഹെൻറി ഇ. ഹണ്ടിംഗ്ടന്റെ പേരു നല്കപ്പെട്ട ഈ നഗരം ലോസ് ഏഞ്ചലസ്‍ നഗര കേന്ദ്രത്തിനു തെക്ക് കിഴക്കായി അതിവേഗം വികസിച്ചു കൊണ്ടിരുന്ന വ്യവസായശാലകളിലെ തൊഴിലാളികൾക്ക് ഉപകരിക്കുന്ന ഒരു ട്രാംകാർ നഗരപ്രാന്തമായി രൂപീകരിക്കപ്പെടുകയും 1906 ൽ നഗരം സംയോജിപ്പിക്കപ്പെടുകയും ചെയ്തു. ഇന്നേയ്ക്കു വരെ ഈ നഗരത്തിലെ ഏകദേശം 30% ആളുകൾ ജോലിചെയ്യുന്നത് വെർനോണിലും കൊമേഴ്സിലുമുള്ള ഫാക്ടറികളിലാണ്. 

## അവലംബം


## പുറം കണ്ണികൾ
*
എറ്റീൻ ജെഫ്രോയ് സെന്റ്-ഹിലൈർ

ഫ്രഞ്ചുകാരനായ ഒരു പ്രകൃതിസ്നേഹിയും "unity of composition" എന്ന തത്ത്വത്തിന്റെ ഉപജ്ഞാതാവുമായിരുന്നു **എറ്റീൻ ജെഫ്രോയ് സെന്റ്-ഹിലൈർ  Étienne Geoffroy Saint-Hilaire** (15 ഏപ്രിൽ 1772 – 19 ജൂൺ 1844). ലാമാർക്കിന്റെ സഹപ്രവർത്തകനായിരുന്ന ഇദ്ദേഹം ലാമാർക്കിന്റെ പരിണാമസിദ്ധാന്തത്തെ വ്യാപിപ്പിക്കുകയും ന്യായീകരിക്കുകയും ചെയ്തു.

## ജനകീയ സംസ്കാരത്തിൽ
French author Honoré de Balzac dedicated his novel *Le Père Goriot* to Saint-Hilaire, "as a tribute of admiration for his labors and his genius."

## ഇതും കാണുക
* Cuvier–Geoffroy debate

## കുറിപ്പുകൾ

## അവലംബം
* 

## അധികവായനയ്ക്ക്
* 
* 
* 
* 
* 
*  
*  

## പുറത്തേക്കുള്ള കണ്ണികൾ
*  
* Étienne Geoffroy Saint Hilaire Collection, American Philosophical Society
* van den Biggelaar J. A. M., Edsinger-Gonzales E. & Schram F. R. (2002). "The improbability of dorso-ventral axis inversion during animal evolution, as presumed by Geoffroy Saint Hilaire". *Contributions to Zoology* **71**(1/3). HTM 
വർഗ്ഗം:1772-ൽ ജനിച്ചവർ
വർഗ്ഗം:1844-ൽ മരിച്ചവർ
വർഗ്ഗം:ഫ്രഞ്ച് ജന്തുശാസ്ത്രജ്ഞർ
സാൻ ജാസിൻറോ

**സാൻ ജാസിൻറോ,** അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ റിവർസൈഡ് കൌണ്ടിയിൽ സ്ഥിതിചെയ്യുന്ന ഒരു നഗരമാണ്. ഹയാസിന്ത് പുണ്യവാളൻറെ പേരിൽ അറിയപ്പെടുന്ന ഈ നഗരം സാൻ ജാസിന്തോ താഴ്വരയുടെ വടക്കേ അറ്റത്തായി, തെക്കുഭാഗത്ത് ഹെമെറ്റും കാലിഫോർണിയയിലെ ബ്യൂമോണ്ട് വടക്കായുമാണ് സ്ഥിതിചെയ്യുന്നത്. സാൻ ജസിന്താ മലനിരകളാണ് താഴ്വരയുമായി ബന്ധപ്പെട്ട മലനിരകൾ. 2010 ലെ സെൻസസ് പ്രകാരംമുള്ള ഈ നഗരത്തിലെ ജനസംഖ്യ 44,199 ആയിരുന്നു. 1870 ൽ സ്ഥാപിക്കപ്പെട്ട ഈ നഗരം 1888 ഏപ്രിൽ 20 ന് സംയോജിപ്പിക്കപ്പെട്ടതും റിവർ സൈഡ് കൌണ്ടിയിലെ ഏറ്റവും പഴയ നഗരങ്ങളിലൊന്നുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കൊട്ടോണിയ പെഡൻകുലാരിസ്

ഓർക്കിഡ് കുടുംബമായ ഓർക്കിഡേസീയിൽ പെട്ട സപുഷ്പി സസ്യങ്ങളുടെ മോണോടൈപിക് ജീനസ് ആയ കൊട്ടോണിയയിലെ അറിയപ്പെടുന്ന ഒരേയൊരു സ്പീഷീസ് ആണ് ***കൊട്ടോണിയ പെഡൻകുലാരിസ്***.*(Cottonia peduncularis)* ഇന്ത്യയിലും ശ്രീലങ്കയിലും സ്വദേശിയാണ് ഇത്. മദ്രാസ് എഞ്ചിനീയർ ഗ്രൂപ്പിൽ സേവനമനുഷ്ടിച്ചിരുന്ന മേജർ എഫ്.കൊട്ടൺ എന്ന അമച്വർ സസ്യശാസ്ത്രജ്ഞനാണ് ഈ സസ്യം തലശ്ശേരിയിൽ നിന്ന് ശേഖരിച്ചത്. ഇദ്ദേഹത്തിന്റെ പേരിലാണ് ഈ ജീനസ് അറിയപ്പെടുന്നത്. റോബർട്ട് വൈറ്റ് ആണ് ഈ ജീനസ് ആരംഭിച്ചത്.
ലഘുചിത്രം
അധിസസ്യമായ ഈ ഓർക്കിഡിന് രോമാവൃതമായ, ഈച്ചയുടെ രൂപത്തിലുള്ള ലിപ് ഉണ്ട്. അതുകൊണ്ട് ഇതിനെ തേനീച്ച ഓർക്കിഡ് എന്ന് വിളിക്കാറുണ്ട്. ഇതിന് പ്രശസ്തമായ ഓഫ്രിസ് ആപിഫെറ(*Ophrys apifera)* ഓർക്കിഡിനോട് രൂപസാദൃശ്യമുണ്ടെങ്കിലും ഓഫ്രിസ് ജീനസിലെ പോലെ ഈ ജീനസിൽ ഈച്ചകൾ പരാഗണം നടത്തുന്നില്ല.   വാൻഡ പെഡൻകുലാരിസ്(*Vanda peduncularis)* എന്ന പേരിൽ  ഇതിനെ ആദ്യം വിവരിച്ചത് ലിൻഡ്ലേ(Lindley) ആയിരുന്നു.

## ഇത് കൂടി കാണുക
* List of natural Orchidaceae genera

## അവലംബം

* Wight, R. (1851) Icones Plantarum Indiae Orientalis 5: 21.
* Berg Pana, H. 2005. *Handbuch der Orchideen-Namen. Dictionary of Orchid Names. Dizionario dei nomi delle orchidee*. Ulmer, Stuttgart
* Pridgeon, A.M., Cribb, P., Chase, M.W. & Rasmussen, F.N. (Eds) (2014) Genera Orchidacearum Volume 6: Epidendroideae (Part 3); page 168 ff., Oxford: Oxford University Press. 978-0-19-964651-7

## പുറത്തേക്കുള്ള കണ്ണികൾ
* 
*

വർഗ്ഗം:ഓർക്കിഡുകൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ

വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:ഓർക്കിഡേസീ
തെരേസാ റസ്സെൽ

**തെരേസ ലിൻ റസ്സെൽ** (ജനനം: മാർച്ച് 20, 1957) ഒരു അമേരിക്കൻ അഭിനേത്രിയാണ്. 1976 ൽ എലിയാ കസാൻ സംവിധാനം ചെയ്ത 'ദി ലാസ്റ്റ് ടൈക്കൂൺ' എന്ന ചിത്രത്തിൽ അഭിനയിച്ചുകൊണ്ടാണ് റസ്സൽ അഭിനയ ജീവിതം ആരംഭിക്കുന്നത്. തുടർന്ന്, 1978 ൽ സ്ട്രെയിറ്റ് ടൈമിൽ ഡസ്റ്റിൻ ഹോഫ്മാനോടൊപ്പം ഒരു പ്രധാന വേഷം ചെയ്തു. പിന്നീട് നിക്കോളാസ് റോയെഗിൻറെ ബാഡ് ടൈമിങ് എന്ന വിവാദ ത്രില്ലർ ചിത്രത്തിൽ അഭിനയിച്ചതോടെ നിരൂപകരുടെ പ്രശംസയ്ക്കു പാത്രമായി. 1982-ൽ റോയെഗിനെ വിവാഹം ചെയ്തതിനു ശേഷം, അദ്ദേഹം സംവിധാനം ചെയ്ത യുറേക്ക (1983), ഇൻസിഗ്നിസിഫിക്കൻസ് (1985), കോൾഡ് ഹെവൻ (1991) എന്നിവ ഉൾപ്പെടെയുള്ള നിരവധി കലാമൂല്യമുള്ളതും പരീക്ഷണാത്മകവുമായ ചിത്രങ്ങളിൽ പ്രത്യക്ഷപ്പെട്ടിരുന്നു.

കെൻ റസ്സലിന്റെ 'ഹോർ' എന്ന ചിത്രത്തിലെ പ്രധാന വേഷം ചെയ്തതിനുശേഷം, സ്റ്റീവൻ സോഡർബെർഗിന്റെ 'കാഫ്ക'യിൽ അഭിനയിച്ചു. ഇവ രണ്ടും 1991 ൽ റിലീസ് ചെയ്തു. 1998-ൽ പുറത്തിറങ്ങിയതും ബോക്സ് ഓഫീസിൽ കളക്ഷൻ റിക്കാർഡുകൾ ഭേദിച്ചതുമായ വൈൽഡ് തിംഗ്സ് എന്ന ത്രില്ലർ ചിത്രത്തിലും 2001 ൽ നിരൂപക പ്രശംസ നേടിയ ദ ബിലീവർ എന്ന ചിത്രത്തിലും അഭിനയിച്ചതിനുശേഷം HBO മിനി പരമ്പരയായ എമ്പയർ ഫാൾസിൽ (2005) പ്രത്യക്ഷപ്പെടുകയും 2007 ൽ സ്പൈഡർമാൻ 3 യിൽ ഒരു ചെറിയ വേഷം അവതരിപ്പിക്കുകയും ചെയ്തു.

## ജീവിതരേഖ
കരോൾ പ്ലാറ്റിൻറെയും (മുമ്പ്, മാൾ) ജെറി റസ്സൽ പോപ്പിൻറെയും  പുത്രിയായി സാൻ ഡിയാഗോയിലാണ് തെരേസ ലിൻ പോപ്പ് ജനിച്ചത്. റസ്സെലിന് അഞ്ചു വയസ്സുള്ളപ്പോൾ അവരുടെ മാതാപിതാക്കൾ വേർപിരിയുകയും മാതാവിനോടും രണ്ടാനച്ഛനോടുമൊപ്പം ബർബാങ്കിലേക്ക് താമസം മാറുകയും ചെയ്തു. അവിടെയാൺ അവർ വളർന്നത്  അഞ്ച് സഹോദരങ്ങളിൽ ഏറ്റവും മൂത്തയാളായിരുന്നു റസ്സെൽ. റസ്സലിന്റെ അഭിപ്രായത്തിൽ അവർ അതിയായ ദാരിദ്ര്യത്തിലാണ് വളർന്നത്, കുട്ടികളെ വളർത്തുന്നതിനായി കുടുംബം ഫുഡ് സ്റ്റാമ്പുകളെ (അമേരിക്കയിൽ കുറഞ്ഞ വരുമാനമുള്ള ജനങ്ങൾക്ക് ഭക്ഷണം വാങ്ങൽ സഹായം നൽകുന്ന SNAP എന്ന പ്രോഗ്രാം) ആശ്രയിച്ചിരുന്നു. 

## കലാരംഗം

### സിനിമ

### ടെലിവിഷൻ

## അവലംബം

വർഗ്ഗം:1957-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
നോക്കിയ 3

2017 ൽ HMD Global പുറത്തിറക്കിയ നോക്കിയ ബ്രാൻഡഡ് സ്മാർട്ഫോണാണ് **നോക്കിയ 3** . ഇപ്പോൾ ആൻഡ്രോയിഡ് നൗഗാട്ടിൽ പ്രവർത്തിക്കുന്ന ഈ ഫോൺ ആൻഡ്രോയിഡ് ഓറിയോയിലേക്ക് അപ്ഡേറ്റ് ചെയ്യാവുന്നതാണ്.  2017 ലെ മൊബൈൽ വേൾഡ് കോൺഗ്രസിൽവെച്ചാണ് HMD Global ഈ ബഡ്ജറ്റ് സ്മാർട്ഫോൺ അവതരിപ്പിച്ചത്. 2017 ഫെബ്രുവരിയിൽ പുറത്തിറങ്ങിയ നോക്കിയ 3 യുടെ വില ഇന്ത്യയിൽ 8000 മുതൽ തുടങ്ങുന്നു.r
 
സാംസങ് ഫോണുകളിലുള്ളപ്പോലെ അനാവശ്യമായ ആപ്ലിക്കേഷനുകളൊന്നും നോക്കിയ 3 ൽ ഉൾപ്പെടുത്തിയിട്ടില്ല. ഗൂഗിൾ അസിസ്റ്റന്റ് പോലുള്ള അനവധി ഗൂഗിൾ സേവനങ്ങൾ ഈ ഫോണിൽ ലഭ്യമാണ്. 3 വര്ഷത്തേണക്കെങ്കിലും സ്‌ഥിരമായി സിസ്റ്റം അപ്ഡേറ്റ്കൾ കമ്പനി വാഗ്ദാനം നൽകുന്നു. ആക്സിലറോമീറ്റർ, ജൈറോസ്കോപ്പ്, എൻഎഫ്സി തുടങ്ങിയ സൗകര്യങ്ങളും ഇതിൽ ഉൾപ്പെടുത്തിയിട്ടുണ്ട്. 4G സാങ്കേതികവിദ്യയിലൂടെ ഫാസ്റ്റ് ഡൗൺലോഡിങ്ങും സ്ട്രീമിങ്ങും സാധ്യമാണ്.4G ക്ക് പുറമേ 3G, 2G സിമ്മുകളും ഈ ഫോണിൽ ഉപയോഗിക്കാം. 2630 mAh ബാറ്റെറിയും 3.5 mm ഹെഡ്ഫോൺ ജാക്കും ഈ ഫോണിലുണ്ട്. 
 
## പ്രത്യേകതകൾ
 
### ഡിസൈൻ
5 ഇഞ്ച് HD ഡിസപ്ലൈയും ഗൊറില്ല ഗ്ലാസും നോക്കിയ 3 ക്കുണ്ട് . മനോഹരമായ പോളികാർബണേറ്റ് ബോഡിയും അലൂമിനിയം ഫ്രെയിമും ഈ ഫോണിനുണ്ട്. എങ്കിലും നോക്കിയ 3 വാട്ടർ റെസിസ്റ്റന്റ് അല്ല.  വെള്ളനിറത്തിലുള്ള ബ്ലൂ, സിൽവർ വൈറ്റ്, മാറ്റ് ബ്ലാക്ക്, കോപ്പർ വൈറ്റ് എന്നീ നിറങ്ങളിൽ ഈ ഫോൺ ലഭ്യമാണ്. 
### ഹാർഡ്വെയർ
2GB റാമും 16GB ഇന്റെര്ണല് സ്റ്റോറേജും നോക്കിയ 3ൽ ലഭ്യമാണ്. സ്റ്റോറേജ് മെമ്മറി കാർഡ് മുഖേന 128 GB വരെ ഉയർത്താം. MTK 6737, Quad-core 1.3Ghz CPU ഉം Mediatek MT6737 ചിപ്സെറ്റും ഈ ഫോണിലുണ്ട്.
### സോഫ്റ്റ്‌വെയർ
ആൻഡ്രോയിഡ് നൗഗറ്റിലാണ് ഈ ഫോൺ ലഭ്യമാകുന്നത്. ആൻഡ്രോയിഡ് 7.1 ലേക്കുള്ള അപ്ഡേറ്റ് കഴിഞ്ഞ വര്ഷം തന്നെ കമ്പനി നൽകിയിരുന്നു. ആൻഡ്രോയിഡ് 8 ലേക്ക് ഒരു അപ്ഡേറ്റ് വൈകാതെ ലഭ്യമാകുമെന്ന് കമ്പനി ഉറപ്പുനല്കന്നു. 
### ക്യാമറ
നോക്കിയ 3 യുടെ പ്രൈമറി കാമറയും മുൻ ക്യാമറയും 8 മെഗാപിക്സൽ ആണ്. പ്രൈമറി ക്യാമറക്ക് മാത്രമാണ് LED ഫ്ലാഷ് ലഭ്യമായുള്ളത്. ഇരു ക്യാമെറകളിലും ഓട്ടോ ഫോക്കസ് സംവിധാനമുണ്ട്. 720p / 30fps ക്വാളിറ്റിയിൽ വിഡിയോയോയും റെക്കോർഡ് ചെയ്യാവുന്നതാണ്. 
 
## റിലീസ്
2017 ഫെബ്രുവരി 26 നാണ് നോക്കിയ 3 പുറത്തിറക്കുമെന്ന് HMD Global പ്രഖ്യാപിച്ചത്. 2017 ജൂണ് 13 നാണ് നോക്കിയ 3 ഇന്ത്യയില് റിലീസ് ചെയ്തത്. ഇത് ജൂലൈ 12 ൽ ഇംഗ്ലണ്ടിലും റിലീസ് ചെയ്യപ്പെട്ടു.
 
## അവലംബം

വർഗ്ഗം:നോക്കിയ ഹാർഡ്‌വെയർ
വർഗ്ഗം:ആൻഡ്രോയ്ഡ് ഉപകരണങ്ങൾ
വർഗ്ഗം:സ്മാർട്ട് ഫോണുകൾ
വർഗ്ഗം:ടച്ച്സ്ക്രീൻ മൊബൈൽ ഫോണുകൾ
വർഗ്ഗം:നോക്കിയ മൊബൈൽ ഫോണുകൾ
കിരീടപ്പന്നൽ

കൊട്ടപ്പന്നൽ വിഭാഗത്തിലെ ഒരു പന്നൽച്ചെടിയാണ് **കിരീടപ്പന്നൽ**. . തുടിമ്പാളക്കിഴങ്ങ്, മരയോലപ്പന്നൽ എന്നും പേരുകളുണ്ട്. നാട്ടുവൈദ്യത്തിലും ആയുർവേദത്തിലും മരുന്നായി ഉപയോഗിക്കുന്നു.
## വിതരണം
ഇന്ത്യ, തെക്ക് കിഴക്കൻ ഏഷ്യ, മലേഷ്യ, ഇന്തൊനേഷ്യ, ഫിലിപ്പീൻസ്, ന്യൂ ഗിനിയ, ആസ്ത്രേലിയ എന്നിവിടങ്ങളിൽ ഇത് സ്വദേശി സസ്യമാണ്.

## വിവരണം
ഇടത്ത്‌|ലഘുചിത്രം|Drynaria quercifolia (Oakleaf fern) sporangia
ആഴത്തിൽ വേർതിരിഞ്ഞ പിന്നേറ്റ് ഇലകൾ. കൂടിന്റെ ഭാഗത്ത് ഇലകൾ ഓക്കിലകളോട് സാദൃശ്യമുള്ളവയാണ്. അതിൽ നിന്നാണ് ഓക്കിലപ്പന്നൽ(oak leaf fern) എന്ന പേർ വന്നത്. സോറസുകൾ(സ്പൊറാഞ്ജിയ കൂട്ടങ്ങൾ) ചിതറിയ നിലയിലോ സിരാജാലങ്ങൾക്കിടയിൽ രണ്ട് നിരകളിൽ അടുക്കിവെച്ച നിലയിലോ കാണാം.

## ഇതും കാണുക
* Basket ferns

## അവലംബം
[ലഘുചിത്രം|Illustration of ''Drynaria quercifolia'' in [റിച്ചാർഡ് ഹെൻറി ബെഡോമി|Richard Henry Beddome's "Ferns of British India, Cey;on, and the Malay Peninsula" (published 1892).]]

വർഗ്ഗം:പന്നൽച്ചെടികൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
സെർജി സ്ക്രീപൽ

ബ്രിട്ടൻ അഭയം നൽകിയിരുന്ന മുൻ റഷ്യൻ ഡബിൾ ഏജന്റാണ് **സെർജി സ്ക്രീപൽ**(ജ: 23 ജൂൺ 1951).അമേരിക്കയിലേയും യൂറോപ്പിലെയും റഷ്യൻ ചാരന്മാരെക്കുറിച്ചുള്ള വിവരങ്ങൾ ബ്രിട്ടിഷ് രഹസ്യാന്വേഷണ ഏജൻസിയായ എംഐ–6ന് കൈമാറിയതിനു 2006ൽ റഷ്യ 13 വർഷത്തേക്കു ജയിലിലടച്ച മുൻ സൈനിക രഹസ്യാന്വേഷണ ഉദ്യോഗസ്ഥനാണ് സ്ക്രീപൽ റഷ്യൻ നിർമ്മിത  രാസവസ്തുവായ നോവിചോക് ഉപയോഗിച്ച് സെർജി സ്ക്രീപലിനും പുത്രി യൂലിയക്കുമെതിരേ നടന്ന നെർവ് ഏജന്റ് ആക്രമണത്തിനു പിന്നിൽ റഷ്യയാണെന്നാണ് ബ്രിട്ടിഷ് പോലീസിന്റെ നിഗമനം. 2018 മാർച്ച് നാലിനു സോൾസ്ബറിയിലെ ദ് മാൾട്ടിങ്സ് എന്ന വ്യാപാരസമുച്ചയത്തിലാണു പിതാവിനെയും മകളെയും അബോധാവസ്ഥയിൽ കണ്ടെത്തിയത്.സെർജിയുടെ പൗരത്വത്തെക്കുറിച്ച് റഷ്യയും ബ്രിട്ടനും അവകാശം ഉന്നയിയ്ക്കുന്നുണ്ട്. സ്ക്രീപലിനും മകൾക്കുമെതിരേ നടന്ന വധശ്രമം പിന്നീട്  ബ്രിട്ടനും റഷ്യയുമായുള്ള നയതന്ത്രപ്രശനങ്ങൾക്ക് വഴിതെളിച്ചു.

## അവലംബം

വർഗ്ഗം:ചാരപ്രവർത്തകർ
ടർബൻ

ശിരസ്സിൽ ചുറ്റിക്കെട്ടി ഉപയോഗിക്കുന്ന തരത്തിലുള്ള ഒരു വസ്ത്രമാണ് **ടർബൻ**. വിവിധ രാജ്യങ്ങളിലെ പുരുഷന്മാർ തങ്ങളുടെ പൈതൃകത്തിന്റെ ഭാഗമായി ഇതു ധരിക്കാറുണ്ട്.. ഏഷ്യ, ആഫ്രിക്ക, വടക്കേ അമേരിക്ക എന്നിവടങ്ങളിലെ ചില ജനവിഭാഗങ്ങളാണ് പ്രധാനമായും ടർബൻ ധരിക്കുന്നത്.

ടർബൻ ധരിക്കുന്ന പ്രധാന മതവിഭാഗമാണ് സിഖുകാർ. സ്ത്രീകൾ ഉൾപ്പെടെയുള്ള സിഖ് മതക്കാർ ഇതു ധരിക്കുന്നുണ്ട്. പാർലമെന്റിന്റെ അകത്തു പോലും സിഖ് മത വിശ്വാസികൾക്ക് ടർബൻ അനുവദനീയമാണ്. തങ്ങളുടെ ആചാരത്തിന്റെ ഭാഗമായി ഷിയാ മുസ്ലിങ്ങളും ഈ ശിരോവസ്ത്രം ഉപയോഗിച്ചുവരുന്നു.

സൂഫി പണ്ഡിതൻമാരുടെ പരമ്പരാഗത ശിരോവസ്ത്രവും ടർബൻ തന്നെയാണ്. മതപരമായ ആചാരങ്ങൾക്കു പുറമെ ആദരസൂചകമായും ടർബൻ ധരിക്കുന്നവരുണ്ട്. കാൻസർ ചികിത്സയെത്തുടർന്ന് തലമുടി സംരക്ഷിക്കുന്നതിനായി സ്ത്രീകൾ ടർബൻ പോലുള്ള ശിരോവസ്ത്രങ്ങൾ ഉപയോഗിക്കാറുണ്ട്.

## ഇതും കാണുക
* സിഖ് ടർബൻ

## അവലംബം

## പുറം കണ്ണികൾ

*Why Sikhs wear a turban
*Sikh Fortress Turban
*Tutorial on how to make a Turban (Pagri)
*Information on why Sikhs wear Turbans
*Understanding Turbans

വർഗ്ഗം:വസ്ത്രധാരണം